
ARUBA ta actualmente luchando cu un escases di trabou 
significante cu ta menasa di impacta varios facetanan di su 
economia y sociedad. E escases aki, mientras cu ta afectando 
hopi region globalmente, tin consecuencianan particular pa e 
isla aki, influenciando crecemento economico, practicanan di 
empleo, y dinamicanan social. 


Impacto Economico 
E escasez di trabou na Aruba ta presenta retonan consider- 
abel pa su desaroyo economico. E economia di e isla, grande- 
mente dependiente riba turismo y hospitalidad, ta luchando 
cu un falta di forsa laboral suficiente pa mantene calidad di 
servicio y eficiencia operacional. E escasez aki por conduci 
na retraso operacional, aumento di costonan, y productividad 
disminui. Mientras cu negoshinan ta enfrenta dificultadnan 
den yena posicionnan, nan por experiencia un desaceleracion 
den crecemento, cual por stroba e expansion economico di 
e isla. Ademas, pa atrae y retene e talento limita disponibel, 
doñonan di trabou por wordo obliga pa aumenta salario y 
mehora beneficionan, cual por conduci na aumento di costonan 
operacional. Consecuentemente, e gastonan mas halto aki 
por wordo pasa pa consumidornan a traves di prijsnan mas 
halto pa productonan y servicionan, afectando e acesibilidad 
di biba na Aruba. 


Cambio den Practicanan di Empleo 
Den respuesta na e escasez di trabou, negoshinan na Aruba 
ta probablemente acudi na solucionnan di automatisacion y 
tecnologia pa yena gapnan y aumenta eficiencia. Mientras cu 
automatisacion por mehora productividad, e tambe ta core 
riesgo di desplasa trahadonan den rolnan cu ta wordo reem- 
plasa pa mashinnan of sistemanan digital. E cambio aki por 
crea un division entre esnan cu ta beneficia di avancenan 
tecnologico y esnan cu ta enfrenta perdida di trabou. Ademas, 
companianan por adopta areglonan di trabou mas flexibel, 
manera trabou remoto of orarionan flexibel, pa atrae y retene 
empleadonan. Mientras cu e cambionan aki por mehora e 
balance entre trabou y bida personal, nan ta presenta retonan 
den maneha ekiponan remoto y mantene un cultura orga- 
nizacional cohesivo. 


Implicacionnan pa Trahadonan 
E escasez di trabou ta ofrece tanto oportunidadnan como 
retonan pa trahadonan na Aruba. Esnan cu habilidadnan den 
areanan di demanda halto por haya perspectivanan di trabou 
mehora, miho salarionan, y condicionnan di trabou mehora. 
E situacion aki por conduci na aumento di siguridad laboral 
y crecemento di carera pa e individuonan aki. Sin embargo, 
e escasez por tambe exacerba desigualdad den e mercado 
laboral. Trahadonan den rolnan menos habil of menos den 


demanda por lucha pa haya empleo of enfrenta salarionan 
stagna, profundisando disparidadnan den e mercado laboral. 


Consecuencianan Social 
E efectonan di e escasez di trabou na Aruba ta extende mas 
leu cu e economia y e forsa laboral, impactando servicionan 
publico y dinamicanan social. Recursonan limita por conduci 
na calidad y disponibilidad reduci di servicionan esencial 
manera cuido medico, educacion, y siguridad publico. Por 
ehempel, escasez di profesionalnan di cuido medico of educa- 
dornan por impacta negativamente e bienestar di comunidad. 
Ademas, cambionan demografico por sosode mientras cu 
trahadonan di edad mas halto ta retrasa nan retiro pa yena e 
gapnan laboral, alterando e composicion y dinamicanan di e 
forsa laboral. 


Perspectivanan a Largo Plaso 
Aborda e escasez di trabou na Aruba ta rekeri un enfoke multi- 
facetico cu ta inclui reformanan di maneho y planificacion 
strategico. E isla por mester implementa iniciativanan dirigi na 
desaroyo di habilidad y entrenamento di forsa laboral pa alinea 
habilidadnan cu necesidadnan di mercado. E medidanan aki 
por yuda mitiga e efectonan negativo di e escasez y sostene 
stabilidad economico. Ademas, e situacion por impulsa inno- 
vacion mientras cu negoshinan ta busca solucionnan nobo pa 
adresa e gapnan den forsa laboral, potencialmente conduci- 
endo na avancenan cu ta reforma industrianan y mehora resil- 
iencia a largo plaso. 
Den conclusion, mientras cu e escasez di trabou na Aruba 
ta presenta retonan significante, e tambe ta ofrece un opor- 
tunidad pa adaptacion strategico y crecemento. Balansa 
necesidadnan inmediato cu solucionnan a largo plaso lo ta 
crucial den nabegá e asunto compleho aki y sigura un futuro 
sostenibel pa e economia y sociedad di e isla. 


Escases di trabou na Aruba: Implicacion y direccion pa futuro 

MINISTER di Asuntonan Economico, sr Geoffrey Wever, 
siman pasa a declara cu esunnan cu ta presta hende placa 
sin cu nan tin permiso di Banco Central pa haci esaki, ta 
actuando contra di ley y esaki por ta castigabel. 


E hendenan aki cu ta prestando placa na otronan c’un 
interes halto, a ser considera pa Minister Wever di ta e asina 
yama “loansharks” mustrando cu e interes halto taki lo ta 
hogando esunnan cu ta haci uzo di e sistema aki pa yega na 
placa. 


E mandatario a mustra cu gabinete Wever Croes kier yega 
na un sistema mas controla pa loke a interes maximo cu 
por wordo cobra na un hende cu ta presta placa caminda 
diaranson ultimo el a duna informacion na Parlamento pa 
loke ta e concepto di areglo ministerial cu tin cu bin pa loke 
ta e interes riba credito di e consumido. 


Segun e mandatario meta di e ley nobo aki gobierno evita 
cu lo no tin mercado pa e tipo di hendenan aki, esta e asina 
yama “loansharks” aki haya espacio y mercado pa sigui saca 
placa di esunnan cu ta presta placa cerca e hendenan aki. 


Wever a enfatisa cu ningun hende sin permiso di Banco 
Central di Aruba, por opera loke ta un banco ilegal ya cu 
pa presta placa ta rekeri cu nan mester tin permiso di 
Banco Central y na momento cu e ley aki drenta na vigor 
e hendenan aki por ser acusa di ta operando un banco den 
forma ilegal. 


E “gesto” aki di Minister Wever y su gobierno, ta algo cu ta 
mustra un realidad delicado di e situacion financiero di hopi 
famia cu ta pasando den momentonan financiero hopi deli- 
cado y kendenan ta busca unda cu ta na yega cen pa regla 
problemanan financiero cu nan ta confrontando. 


Pa decadanan largo, e hendenan aki cu Minister ta considera 
“loansharks” ta existi y pa decadanan tambe mas y mas di 
e hendenan cu ta presta placa “bou di mesa” manera e 
mandatario a declara, a drenta e negoshi aki. 


E interes ta varia ya cu tin ‘loansharks’ cu ta cobra sea 15 
of 25 florin riba cada 100 florin cu nan presta un cliente, cu 
otro palabra c’un persona cu presta 1000 florin, e lo tin cu 
paga na final e suma di 1250 florin. 


Miles di ciudadano ta haci uzo di e ‘posibilidad’ aki ya cu 
en realidad na momento di problema serio den un famia of 
persona, ta e placa cu nan tin mester ta conta inicialmente 
y nan lo acudi na cualkier posibilidad legal of ilegal pa haya 
e suma cu nan tin mester. 


E lucha pa paga bek pa e hendenan aki ta bin na di dos 
luga pero tur cos ta indica cu centronan oficial na cual un 
ciudadano por presta placa, a tuma nota di e ‘rivalidad’ 
ilegal aki y ultimo tempo e centronan financiero aki ta facil- 
itando e proceso pa por bin na remarca pa un prestamo mas 
flexibel loke a habri oportunidad pa hopi hende yega na un 
suma di placa cu nan tin mester pa atende cu nan necesi- 
dadnan. 


Na mes momento Minister Wever hunto cu su gobierno, tin 
cu haci un investigacion profundo di e nivel di pobresa cu 
tin den pueblo cu ta sigui lucha contra di un inflacion cu no 
tin fin pa normalisa. 


Por ehempel den e lunanan di Juli y Augustus un cantidad 
mayornan a busca placa na unda cu ta, na institucionnan 
oficial cu ta brinda prestamo pero tambe cerca mesun “loan- 
sharks” aki pa yega na placa pa cubri gastonan halto pa nan 
yiunan por a cuminsa e aña escolar nobo. 


Minister Wever ta forma parti di un gobierno cu tin un colega 
di coalicion cu ta partido MEP, cu prome di a drenta gobi- 
erno na 2017, a sigura pueblo di lo “elimina” placa di scol, 
cu lo aumenta sueldo minimo y cantidad di otro promesanan 
financiero pa pueblo cu nunca a cristalisa. 


Minister Wever tin rason di mustra cu “loansharks” ta actu- 
ando den forma ilegal pero ta e hendenan aki ta e forma mas 
facil pa miles di ciudadano yega na placa mas facil!! 


Gobierno por combati “loansharks” door di elimina pobresa 

MIENTRAS cu Aruba ta busca forma pa diversifica y 
fortalece su economia, e uso di su recursonan natural lo 
mester forma e base pa un strategia atractivo. Entre e recur- 
sonan aki, salo di lama kisas ta destaca como un alternativa 
di industria viabel y sostenibel. En bes di inverti fuertemente 
den proyectonan experimental y di costo halto, Aruba lo por 
explora formanan pa capitalisa riba su reservanan abun- 
dante di salo di lama pa fomenta crecemento economico y 
innovacion. 


E versatilidad di salo di lama den aplicacionnan culinario 
por presenta un oportunidad significante pa Aruba. E isla 
por produci salo di lama di calidad halto pa uzo den tanto 
mercado local como internacional. E producto premium aki 
ta atractivo pa chefnan gourmet y consumidornan consci- 
ente di salud debi na su sabor y textura distinctivo. Cu e 
clima favorabel di Aruba pa produccion di salo di lama, e isla 
por entrega consistentemente un producto cu ta destaca 
den e mercado global. 


Ademas di e usonan culinario basico, Aruba por desaroya 
salo di lama special infundi cu yerbanan local, speceri- 
jnan, y frutanan tropical. E mesclanan unico aki por crea 
un mercado niche pa productonan artesanal, mehorando 
e reputacion di e isla pa productonan artesanal di calidad 
halto. Tal productonan special no solamente ta ofrece un 
punto di benta unico, pero tambe ta crea oportunidadnan pa 
empresarionan y artesanonan local prospera. 


Salo di lama tambe tin aplicacionnan den bienestar y cuido 
personal. Su beneficionan ta reconoci den bañonan di rela- 
hacion y scrubnan exfoliante, haciendo esaki un ingredi- 
ente busca den e sector di bienestar. Door di crea un liña di 
productonan di cuido personal basa riba salo di lama, Aruba 


por saca probecho di e mercado creciente pa productonan 
natural y ecologico, potencialmente atrayendo turistanan 
enfoca riba bienestar na e isla. 


Ademas, salo di lama por wordo utilisa den solucionnan 
di limpiesa sostenibel. Su propiedadnan abrasivo suave ta 
haci esaki efectivo den productonan di limpiesa natural, 
alineando cu e cambio global pa alternativanan ecologico. 
Desaroyo di e productonan aki lo sostene e compromiso di 
Aruba cu sostenibilidad mientras cu ta cumpli cu e demanda 
creciente pa solucionnan berde. 


Inverti den un industria di salo di lama lo por impulsa signif- 
icativamente e economia di Aruba door di genera trabou, 
fomenta negoshinan local, y sostene comercio regional. 
Door di construi un ventaha competitivo a traves di tecni- 
canan di produccion avansa y un enfoke riba calidad, Aruba 
por posiciona su mes como un hungador clave den e merca- 
donan maritimo y specialisa di Caribe. Explotando salo 
di lama como un industria no solamente lo por alinea cu 
tendencianan global, pero tambe lo por sostene crecemento 
economico a largo plaso y maneho ambiental pa e futuro di 
Aruba. 
Potret: Facebook/ Aruba Salt 


Un industria sostenibel pa futuro di Aruba? 


Pakico no ta probecha salo di lama 

HAPON ta conoci mundialmente pa su tarifa halto di 
impuesto riba entrada di 55,97%, locual ta pone nan na 
cabes di e lista di paisnan cu e presion di impuesto mas 
halto. 


Hulanda y Aruba tambe ta den e top 20 di e ranking aki, 
pero e contexto economico y retonan di e paisnan aki ta 
diferencia significativamente, specialmente ora mira for di e 
perspectiva di Aruba. 


Aruba: Un Presion di Impuesto Halto den un Economia 
Vulnerabel 
Aruba ta na number 7 di paisnan cu e impuesto riba entrada 
mas halto, cu un tarifa maximo di 52%. Esaki ta pone Aruba 
na un posicion halto, hasta mas halto cu Hulanda, pero e 
posicion aki ta bin cu preocupacionnan considerabel. 


E economia di Aruba, cu un GDP per capita di $25.300, ta 
considerablemente mas vulnerabel y menos diverso cu esun 
di por ehempel, Hulanda. E bienestar relativamente abou aki 
ta nifica cu e presion di impuesto halto ta forma un peso pisa 
pa e poblacion, cu ya caba ta enfrentando retonan manera 
crecemento economico limita y un dependencia halto riba 
turismo. 


E presion di impuesto halto na Aruba ta wordo sinti tanto pa 
individuonan como pa empresanan. 


Pa hopi Arubiano, esaki ta nifica cu un parti considerabel di 
nan entrada ta wordo kita den un economia unda e costo 
di bida ta halto y e salarionan no ta na nivel di esnan den 
paisnan mas rico. Esaki ta haci mas dificil pa famianan 
Arubano pa logra siguridad financiero, locual na su turno ta 
pone un freno riba e crecemento economico mas amplio di 
e isla. 


Hulanda: Presion di Impuesto Halto Compensa pa Bienestar 
Hulanda ta na number 11 di paisnan cu e impuesto riba 
entrada mas halto, cu un tarifa maximo di 49,50%. Esaki 
ta mas abou cu esun di Aruba, pero e GDP per capita di 
Hulanda ta considerablemente mas halto na $58.061. 


E economia prospero aki ta ofrece facilidadnan social amplio 
y un nivel di bida halto, cu ta yuda haci e presion di impuesto 
soportabel pa e poblacion Hulandes. 


E tarifa di impuesto ta wordo acepta pa hopi Hulandes 
pasobra e ta resulta den un red di siguridad social fuerte, 
infrastructura di calidad halto, y un sistema publico cu ta 


funciona bon. 


Comparacion Critico for di un Perspectiva Arubano 
Ora compara Hulanda y Aruba, ta bisto cu e tarifa di impuesto 
halto den ambos pais tin efectonan diferente. Hulanda por 
hustifica su presion di impuesto door di e bienestar cu e ta 
ofrece na su ciudadanonan, pero na Aruba e mesun nivel di 
impuesto ta wordo experiencia como un peso pisa, mirando 
e output economico mas limita y e nivel di bida relativa- 
mente mas abou. 


For di e perspectiva di e sociedad Arubano, e comparacion 
aki ta trece preguntanan critico tocante e sostenibilidad di e 
structura di impuesto actual. 
Mientras cu Hulanda ta uza su entradanan di impuesto efici- 
entemente pa sostene un economia fuerte, Aruba cu su 
presion di impuesto halto ta parce di ta den un posicion 
vulnerabel. 


E gobierno di Aruba mester considera con e presion di 
impuesto por wordo baha of revisa pa stimula crecemento 
economico y mehora e capacidad di carga di su ciudada- 
nonan. 


Conclusion 
Aunke tanto Hulanda como Aruba ta den e top 20 di paisnan 
cu e impuesto riba entrada mas halto, e diferencianan den 
nan situacion economico ta mustra cu un tarifa di impuesto 
uniforme den Reino Hulandes no ta sin consecuencia. 


Pa Aruba ta esencial pa evalua con e presion di impuesto 
por wordo adapta na e realidad economico di e isla, pa asina 
haya un balance cu no ta pone mas peso riba e economia y 
ta promove e bienestar di e poblacion Arubano. 


Hulanda y Aruba den Top 20: 


E Impacto di Impuesto na Aruba den un Economia Vulnerabel 

E bicentenario di Oranjestad tabata un celebracion monu- 
mental cu a resona a lo largo di henter un aña, culminando 
cu un serie di evento memorabel. 


Entre nan, e festividad no solamente a haya bida riba e 
emblematico Plasa Nikki Habibe, sino tambe riba espacio 
significativo manera a area tras di e restaurant "A Taste of 
Aruba," ex-edificio di Brenchie's. 


E tabata un anochi caminda e comunidad a uni pa disfruta 
di musica en bibo,m poesia y un conexion profundo cu e 
historia rico di Aruba. 


Despues cu Sabaneta (awendia conoci como Savaneta) 
tabata e capital di Aruba pa hopi aña, finalmente na 1824 
Oranjestad a bira e capital di Aruba, poniendo enfasis riba e 
nomber Oranje, cu ta nifica e Huis van Oranje, nos cas real. 


Tambe manera cu tin di compronde, e fiebre di oro a suta 
Aruba cu nan a busca y a haya oro y tambe un desaroyo 


revolucionario a tuma luga cu nos pais y en particular 
Oranjestad. 


E celebracion di e 200 añanan di Oranjestad no solamente a 
marca un echo iconico den e historia di Aruba, sino cu tambe 
a reforsa e sentido di identidad y orguyo den e pueblo. 


Mientras cu e evento a yega su fin, a keda cla cu historia y e 
patrimonio cultural di Oranjestad ta sigui bibo den curason 
di su hendenan. Pabien, Aruba, p'e notabel bicentenario 
aki. Cu e spirito di celebracion sigui inspira e futuro genera- 
cionnan. 


Celebracion di Bicentenario di Oranjestad 


Un dia magico y cultural pa pueblo 

DIA 22 di augustus 1984, e districto di Paradera tabata 
testigo di nacemento di Grupo di Damas Pegasaya, un inici- 
ativa crea bao di direccion di e trahado social recien gradua, 
Stella Geerman y un grupo di muhe balente cu a dicidi di 
uni pa scapa di e rutina diario. Den e dianan ey, e hende 
muhenan aki tabata reuni tur siman pa participa den activ- 
idad pafo di cas, brinda do nan un rosea di e monotonia di 
tur dia. 


Pa conmemora e significativo 40 aniversario aki, a organisa 
un evento special cu a reuni miembro y e amigonan di e 
grupo, contando cu presencia destaca di Stella Geerman 
mes y un representante di Parochieraad Paradera. E celebra- 
cion, aunke simpel, a tuma luga na "The Old Cunucu House" 
y a cuminsa cu un bonbini caluroso di parti di e Comite di 
Fiesta. 


Pa 7'or y 20 di anochi, Norma Erasmus a duna inicio n'e 
celebracion y a presenta e actual presidente, Filomena 
Erasmus-Emerenca, kende a duna un discurso di bonbini y 
a realisa apertura oficial di e evento. E ceremonia a inclui un 


minuut di silencio na honor di e miembronan fayeci y tambe 
na Margo Henriquez, kende a fayece recientemente. 


Pa 7'or y mey a sirbi e cena cu a resulta di ta sumamente 
apetitoso. Despues a entrega bouket di flor n'e miembronan 
cu tabata cu e grupo for di su comienso: Tina Vrolijk, Winny 
Webb-Jansen, Livia Vrolijk-Tromp, y Stella Geerman pa su 
dedicacion continuo. E presidente tambe a ricibi un bouket 
como sorpresa y tur a expresa nan satisfaccion cu e obseki- 
onan aki. 


Cada miembro a ricibi un recuerdo special di e grupo y a 
probecha e ocasion pa saca potret y disfruta di e musica di 
DJ Alvin, conoci pa su lema "DJ Alvin ta tur caminda." 


A expresa un sincero gradicimento na tur cu, di un forma of 
otro, a contribui pa haci e celebracion aki posibel. E sosten 
sigur tabata uno invaluabel y e gesto lo wordo recorda cu 
cariño. Ya pa 10'or y 10 di anochi, e invitadonan a despidi 
cu gratitud y alegria dirigiendo pa nan cas p'asina sigui cu 
un afterparty despues di e evento. 


Grupo di Damas Pegasaya a celebra su aniversario di Rubi 

OTRO caso serio di violacion, a keda trata diabierna den 
Corte di Prome Instancia y un aspecto cu sin duda a hala 
atencion, tabata e hecho cu tanto e victima como e acusado, 
ta hendenan grandi di den nan 60 aña y cu nan tabata 
rumannan den un iglesia na Oranjestad. 


AWEMainta tin cu mustra tambe cu casonan di violacion 
caminda no tin testigo pa sostene acusacion di e victima 
contra di su violado ta dificil pa wordo comproba y base 
suficiente pa lanta un caso, ya cu semper ta keda e hecho 
cu ta e victima su palabra contra di palabra di e violado. 


Diabierna Corte a atende cu e caso di violacion contra di e 
acusado RJDA, kende ta acusa di a viola un ruman di iglesia 
na luna di October di 2023 y hasta a agredi e victima pa 
comete e actonan aki cual acto e lo a comete na dos ocasion. 


Segun e victima e acusado a hiba na su apartamento caminda 
el a dun'e algo di bebe y despues lo golpia e victima den 
cara y na cabes pa motibo cu e dama no kier a acepta su 
avancenan sexual. 


Un mokete tras di su cabes a pone e victima perde conoce- 
mento y ora cu el a recupera conocemento, el a ripara cu 
R. tabata sunu den e camber y cu su carson di abou tabata 


kibra y a bay den panico di biaha. 
Manera cu e acusado a ripara cu e victima a recupera cono- 
cemento, el a bolbe agredi e dama golpiando esaki atrobe 
den su cabes y aki e di dos violacion a tuma luga pero 
despues di tur e agresion fisico y sexual aki, e victima di 61 
aña a logra di bandona e apartamento y asina scapa di mas 
abuso di e homber. 


E dia siguiente e victima a informa un amiga di dje riba loke 
a sosode e anochi prome, kende a convence e victima pa 
haci denuncia y na mes momento a bay haci un control 
medico caminda dokternan a bin haya semen di e acusado 
ainda den e parti paden di e victima. 


Na final di cuenta e prueba haci riba e semen aki a bin 
confirma cu esaki tabata pa 99% di e acusado RJDA loke a 
pone autoridadnan bay over na su detencion y encarcela- 
cion. 


Diabierna para dilanti di acusado aki, a trata di saca su mes 
for di e situacion delicado aki cu el a hinca su mes aden 
entre otro insinuando cu e relacion sexual tabata a base di 
mutuo acuerdo, pues cu e victima a duna aprobacion na e 
relacion aki. 


Na mes momento e acusado a trata di hinca su mes den rol 
di victima bisando Hues cu e no ta corda mucho di loke a 
sosode e anochi di luna di october di aña pasa pero despues 
di insistencia di Hues, e acusado a in admiti cu el a tene rela- 
cion sexual cu e victima pero cu e unico cos cu e ta corda el 
a asisti na servicio di misa e dia en cuestion pero e no por 
corda mucho cos di e dia ey. 


E victima sinembargo den su declaracion na autoridadnan 
policial, a mustra cu el a asisti na e servicio di misa pa motibo 
cu nunca el a sospecha cu e homber lo trata su persona 
manera cu el a haci esaki. 


E acusado a invita e dama victima paden di su apartamento 
pa bebe un juice caminda e acusado a cuminsa "tira su tras" 
cual avancenan e victima a nenga y despues e acusado a 
bay over na uzo di forsa bruto y a viola su persona. 


Fiscal den nomber di Ministerio Publico a mustra cu e prue- 
banan ta contundente, sigur e hecho di prueba di sperma 
cu ta mustra cu esaki ta trata di e acusado y el a pidi Hues 
pa condena e Ricard Jesus na un castigo di prizon pa cuater 
aña pa loke el a comete contra di e victima. 


Hues a cera tratamento di e caso y a informa cu pa dia 13 di 
september proximo. 


Ruman di Iglesia acusa di a viola dama ruman di 61 aña 

SHINE Music a lansa recientemente su mas reciente 
produccion, marcando un capitulo nobo den su trayectorio 
musi8cal. Esaki t'e prome biaha cu e agrupacion ta presenta 
un single interpreta pa su propio vocalista, Veloushka 'Veloz' 
Krozendijk, titula "Cerca Mi". E tema, un fusion di ritmo 
contagioso y combina, a wordo componi pa Mandy Albertsz 
y Boeis Flavor, cu areglo di Boeis mes na Corsou. 


Veloushka ta formando parti di Shine Music pa tres aña, 
e mesun tempo cu e banda ta existiendo. "Cerca Mi' ta un 
cancion cu ta papia di e interprete cu ta haci tur posibel pa 
mantene e persona cu e stima cerca dje. E produccion di e 
cancion a tuma un total di dos luna. Aunke e cancion ya ta 
disponibel, ainda falta pa completa e videoclip, cu lo wordo 
lansa den e proximo simannan. 


Despues di ricibi e letranan, e proceso di grabacion den 
studio a cuminsa pocopoco. Prome a integra e drumsnan, 
despues a graba brass y mas despues a añadi coro p'e otro 
miembronan di Shine. Finalmente, Veloushka a graba su 
parti vocal. Henter e proceso di mescla y master a wordo 
realisa pa Nigel Dream, kende a encarga pa duna e toke final 
n'e single. 


Shine Music actualmente ta hopi druk. Su agenda ta prac- 
ticamente yen, aunke ainda tin algun fecha disponibel pa 


esunnan cu ta desea di booknan pa cualkier fiesta. E inte- 
resadonan por drenta den contacto cu nan a traves di nan 
pagina di Facebook, pa sigura cu Shine Music hiba su energia 
y ritmo n'e eventonan pidi. E banda ta gradicido na Dios, ;'e 
fanaticonan y cu su clientenan, kendenan a haci tur esaki 
posibel. 


Cu un agenda yena di presentacion y e videoclip di "Cerca 
Mi" na caminda, Shine Music no ta mustra señal di para. 


Cu e bos di Veloushka Krozendijk 


Shine Music ta presenta su produccion mas nobo: “Cerca Mi” 

MINISTER di Turismo y Salud Publico, Dangui Oduber, a 
bishita oficina di Visitor Information Center (VIC) na San 
Nicolas pa anuncia un serie di proyecto y desaroyo cu lo 
contribui positivamente n'e economia local. Bao di su direc- 
cion, a planifica diferente iniciativa cu ta busca pa revitalisa 
y mehora e experiencia turistico na San Nicolas, posicio- 
nando e area aki como un destino clave na Aruba. 


Den e maneho di Minister Dangui Oduber diferente proyec- 
tonan y eventonan pa San Nicolas ta consisti di: 
Reapertura visitor information center (VIC). 
Masterplan di Seroe Colorado 
Proyecto embeyecimiento Baby Beach Fase 1-2-3. 
Renobacion trapi Rodgers Beach. 
Proyecto embeyecimiento Rodgersbeach. 
⁠Island Festival. 
Art week, September 2-8. 
Murals San Nicolas TPEF-Artisa. 
Despues cu e VIC na San Nicolas a keda renoba y activa 
conforme e maneho di turismo, por a mira hopi movecion 
di turistanan cu ta bishita e oficina di turismo pa obtene 
informacion di kiko tur San Nicolas tin di ofrece. E oficina ta 
fungi como e curason y centro di informacion pa turista na 
San Nicolas unda nos bishitantenan por difruta di “walking 
tours” y tambe por siña mas di nos dushi isla. 


E continuacion di e proyectonan ta inclui diferente aspecto. 
Entre otro proyecto di embeyecimento y mehoracion di Baby 
Beach cu a entrega fase 1, 2 y pronto lo entrega fase 3. Fase 


3 lo insera e construccion di kioskonan, move e turtle wall 
pa haya un extension di e beach y drecha e canchanan di 
tennis y converti nan den canchanan deportivo multifunc- 
tional y cu por bin un restaurant chikito eynan cu cuminda 
tipico di Aruba. 


E master plan pa Seroe Colorado pa Rodger’s Beach lo 
consisti di construccion di un boardwalk (voetpad cu ta 
bai connecta e parkinglot nobo di baby beach te na final 
di rodgers beach cu e intencion ta connecta e voetpad 
Rodgers Beach y Baby Beach. Alaves ta bay amplia e beach 
pa haci esaki mas grandi pa mas hende por haci uzo di dje 
y lo construi un parkinglot nobo, palapanan nobo y extra 
Hut nobo. Naturalmente lo mehora e landscaping y trece 
modular toilet. 


Minister Dangui Oduber ta contento cu tin “Island Fest 
Aruba” na San Nicolas. Island Fest Aruba ta un celebra- 
cion inolvidabel pa nos bishitante y localnan, unda nan por 
bin experiencia e esencia di nos localnan. Minister Dangui 
Oduber ta contento cu e festival aki lo tuma lugar tur ultimo 
diaranson di luna den e districto di San Nicolas. San Nicolas 
ta considera como e capital di cultura, y lo tin e honor di 
host e evento principal aki cu ta celebra Aruba su herencia y 
alaves ta famoso pa su murayanan yena cu artenan colorido. 


Minister Dangui Oduber a subraya e importancia di e proyec- 
tonan aki, resaltando cu nan ta alinea cu e vision y a maneho 
di gobierno. San Nicolas tin un potencial enorme potencial 
y, a traves di e accionnan concreto aki, ta sigurando pa ricibi 
nan parti husto di e desaroyo economico di Aruba. 


Minister Dangui Oduber ta anuncia 


Serie di proyecto importante lo contribui 
pa impulsa economia di San Nicolas 

PAVEL Durov, e multimiyonario naci na Rusia y fundador 
di e popular app di mensahe Telegram, a wordo deteni pa 
autoridadnan Frances na aeropuerto Le Bourget na Paris. Su 
aresto ta bin despues di un investigacion riba varios supuesto 
actividadnan criminal facilita a traves di Telegram, incluy- 
endo fraude, traficacion di droga, crimen organisa, promo- 
cion di terorismo, y cyberbullying. Durov, cu tin ciudadania 
Frances y di Emiratonan Arabe Uni, ta spera di aparece den 
corte den e proximo dianan. 


E aresto, cu a tuma luga diasabra anochi ora Durov a yega 
Paris for di Baku riba su jet priva, a atrae atencion significante 
debi na e naturalesa di alto perfil di e caso. Investigadornan 
Frances a emiti un orden di aresto pa Durov, citando su 
fayo pa atende adecuadamente e uzo criminal di Telegram. 
Un investigador a expresa sorpresa na e decision di Durov 
pa biaha pa Paris, apesar di ta consciente di e orden di 
aresto. "Basta di e impunidad di Telegram," e investigador 
a comenta, reflehando e frustracion creciente entre autori- 
dadnan Europeo relaciona cu e falta di supervision percibi di 
e plataforma. 


Telegram, cu a wordo funda pa Pavel Durov y su ruman 
homber Nikolai na 2013, inicialmente a cuminsa como un 
app di mensahe similar na WhatsApp pero desde e tempo 
ey a evoluciona den un red social mas extenso. E app, cu ta 
gaba di 950 miyon usuario activo mensual, ta permiti comu- 
nicacion uno-a-uno, chatnan di grupo cu te cu 200,000 
miembro, y e creacion di canalnan di transmision sigui pa 
miyones. E versatilidad aki a haci Telegram un fuente prin- 
cipal di informacion—y desinformacion—specialmente rela- 
ciona cu e invasion di Rusia na Ukrania. 


Den añanan reciente, Telegram a enfrenta scrutinio creci- 
ente for di gobiernonan Occidental debi na su rol den plama 
discurso di odio, desinformacion, y contenido ilegal, incluy- 
endo imagennan di abuso di mucha. E encripcion di extremo 
a extremo di e app y moderacion minimo a hacie un plata- 
forma preferi pa extremistanan, teoristanan di conspiracion, 
y criminalnan. Raportnan investigativo a etiketa Telegram 
como un "ecosistema pa e radicalisacion di opinion," desta- 
cando su uzo pa varios grupo radical y propagandistanan 
Ruso. 


E aresto a provoca un disputa diplomatico entre Francia y 
Rusia, cu autoridadnan Ruso acusando Francia di "nenga 
di coopera" y demandando acceso na Durov. E embahada 
Ruso na Paris a critica Francia pa "evita compromiso" riba 
e asunto, complicando ainda mas e relacionnan entre e dos 


paisnan. 
Durov, kende a bandona Rusia na 2014 despues di nenga 
di cumpli cu demandanan di Kremlin pa cera gruponan di 
oposicion riba VK, un red social cu el a funda na edad di 
22 aña, desde e tempo ey a haci Dubai su hogar. El a elogia 
UAE pa su ambiente faborabel pa negoshi y "neutralidad," 
notando cu Telegram ta enfrenta poco presion pa modera 
contenido eynan, contrario na paisnan Occidental. 


E aresto tambe a atrae reaccionnan di figuranan promi- 
nente, incluyendo ex-Presidente Ruso Dmitry Medvedev, 
kende a sugeri cu Durov a calcula robes door di bandona 
Rusia, pensando cu nunca e lo mester a coopera cu servi- 
cionan di siguridad den exterior. "Pa tur nos enemigonan 
comun awor, e ta Ruso—y pesey impredicibel y peligroso," 
Medvedev a remarca. 


E incidente a reviva debatenan tocante libertad di expre- 
sion y censura di gobierno, cu e comentarista di derecha 
Tucker Carlson describiendo Durov como "un advertencia 
bibo pa cualkier doño di plataforma cu ta nenga di censura 
e berdad na peticion di gobiernonan y agencianan di inteli- 
gencia." Elon Musk, kende anteriormente a elogia e posicion 
di Durov riba libertad di expresion, a repost un clip di un 
entrevista den cual Durov a pidi pa Telegram keda un "plata- 
forma neutral," agregando e hashtag "FreePavel." 


Mientras e caso ta desaroya, e futuro di Durov y e destino 
di Telegram ta keda incierto, cu potencial implicacionnan 
pa gobernacion tecnologico global y e lucha continuo entre 
libertad di expresion y responsabilidad di plataforma. 


Acusacion di actividad criminal rib’e plataforma 


Fundado di Telegram Pavel Durov Aresta na Paris 

PROME Minister Israeli, Benjamin Netanyahu, a prim- 
inti atake continuo contra Hezbollah despues cu Forsa di 
Defensa di Israel (IDF) a destrui preventivamente e sitionan 
di lansamento di raket den sur di Lebanon, evitando un atake 
masivo den centro di Israel. E operacion, cu a mira miles di 
raket algun minuut prome cu nan lansamento plania, a evita 
exitosamente loke por a bira un asalto devastador. 


Netanyahu a papia cu e nacion, haciendo cla cu esaki 
tabata solamente e comienso di e esfuersonan di Israel pa 
neutralisa e menasanan di e grupo apoya pa Iran. Ela señala 
cu e operacion di IDF no solamente a destrui miles di raket 
dirigi na Galilea, pero tambe a intercepta drone destina pa 
ataca Centro di Israel. Ela emiti un advertencia severo na 
lider di Hezbollah, Hassan Nasrallah, y na Lider Supremo di 
Iran, Ali Khamenei, señalando cu e campaña militar di Israel 
lo continua te ora cu elimina e menasa for di nort. 


E operacion di IDF a involucra mas o menos 100 avion di 
combate di e Forsa Aereo Israeli, cu a realisa atake di preci- 
sion contra lansadornan di raket di Hezbollah scondi den 


henter sur di Lebanon. E atake preventivo tabata basa riba 
informacion di inteligencia cu Hezbollah tabata plania pa 
tira e raketnan aki pa 5'or di mainta, apuntando na sitionan 
clave na Tel Aviv y otro areanan strategico. Aemas, IDF a 
neutralisa un cel terrorista den e region di Khiam, den sur di 
Lebanon. 


Hezbollah a contesta cu un bombardeo di mas cu 320 Raket 
Katyusha, apuntando riba diferente sitio militar Israeli. E 
daño na Israel tabata minimo, pero e intercambio a mantene 
tension halto. Tur dos banda a declara cu nan operacionnan 
ta enfoca riba obhetivonan militar, sin cu ta anticipa un esca- 
lacion mas grandi na e momentonan aki. 


Mientras e situacion ta keda tenso, lidernan internacional, 
incluyendo presidente di Merca, Joe Biden, ta monitor desa- 
royonan di serca. E atencion ta concentra awor riba preveni 
conflicto nobo, cu negociacionnan cu ta tumando luga na 
Kairo cu ta destina pa garantisa un paro di candela y stabi- 
lisa e region. Mundo ta mira con esfuersonan ta continua pa 
evita cu e situacion bira un conflicto mas amplio. 


Netanyahu ta adverti di represalia 


Israel ta frustra atake di raket importante di Hezbollah 

UN atake cu cuchiu durante un festival di ciudad na Solingen, 
Alemania, diabierna anochi, 23 di augustus, a resulta den 
tres morto y ocho herido. E sospechoso, un homber Sirio di 
26 aña yama Issa Al H., a entrega su mes na polis diasabra 
marduga y awor ta sospecha di ta miembro di e organisacion 
terorista Estado Islamico (IS). 


E atake a tuma luga durante un festival celebrando e di 650 
aniversario di e ciudad di Solingen, cerca di Düsseldorf. 
Testigonan a raporta cu e atacante a ataca casualmente 
hende pasando eybanda cu un cuchiu rond di 9:45 di anochi. 
E atake a cobra bida di tres persona: dos homber di edad 67 
y 57, y un muhe di 56 aña. Ocho otro persona a keda herida, 
un di nan gravemente. 


E atake a causa panico general entre e bishitantenan di e 
festival. Polis a cera e centro di ciudad rapidamente, desple- 
gando unidadnan y vehiculonan fuertemente arma pa 
localisa e atacante. 


E festival, cu normalmente ta atrae rond di 80.000 bishi- 
tante durante tres dia, a wordo cancela inmediatamente. 


Detencionnan y Buskeda Intensivo 
Un buskeda grandi a wordo lansa pa polis pa captura e 
atacante. Diasabra atardi, un mucha homber di 15 aña a 
wordo deteni cu por tabata den contacto cu e sospechoso. 
Mas laat e anochi ey, un di dos persona a wordo deteni na 
un centro di refugiado na Solingen, aunke nan envolvimento 
no a wordo confirma. 


Finalmente, e sospechoso, Issa Al H., a entrega su mes na un 
patruya di polis diasabra marduga. E tabata cubri cu sanger 
y a confesa di a comete e atake. 


Declaracion di IS y Posible Conexion Terorista 
E grupo terorista Estado Islamico (IS) a reclama responsab- 
ilidad pa e atake diasabra marduga a traves di un declara- 
cion riba nan cuenta di Telegram. Sinembargo, e grupo no a 
provee ningun prueba pa sostene e reclamo aki, lagando e 
duda si realmente tin un conexion entre Al H. y IS. 


Autoridadnan Aleman awor ta investigando si e atake tabata 
un acto terorista y si e sospechoso ta un miembro di IS. 
Segun e fiscal federal Aleman, Al H. ta wordo sospecha di ta 
miembro di e organisacion terorista. 


Background di e Sospechoso 
Al H. a yega Alemania na final di 2022 y a solicita asilo. Su 


peticion a wordo nenga, y un deportacion pa Bulgaria, e pais 
door di cual el a drenta Union Europeo, tabata programa pa 
comienso di 2023. E deportacion a faya ora Al H. a disparce 
for di e refugio unda e tabata kedando. El a bolbe aparece 
varios luna despues y a wordo poni den un centro di refu- 
giado na Solingen. 


Medionan Aleman a raporta diadomingo cu Al H. no tabata 
riba e radar di servicionan di siguridad como un extremista. 
E tabata bibando na Alemania sin ningun indicacion cu e 
tabata forma un menasa. 


Sinembargo, su envolvimento den e atake cu cuchiu awor ta 
bao investigacion intensivo. E arma di asesinato, un cuchiu, 
supuestamente a wordo haya pa polis, aunke esaki no a 
wordo confirma oficialmente. 


Investigacion Andando 
Autoridadnan Aleman ta sigui investiga e motibo di Al H. pa 
e atake. E caso a wordo entrega na e fiscal federal, kende ta 
specialisa den casonan di terorismo. 


E Prome Minister di Noord Renania-Westfalia, Hendrik Wüst, 
ya a etiqueta e atake como un acto di terorismo, aunke mas 
detaye tocante e motibo ta desconoci ainda. 


Ademas di Al H., dos otro individuo a wordo aresta cu por 
tin conexionnan cu e sospechoso. Polis ta investigando nan 
posibel envolvimento den e atake. 


E gobierno di ciudad y e hendenan di Solingen ta keda den 
shock despues di e evento tragico aki, cu a converti abrup- 
tamente un anochi festivo den un pesadiya. 


Sospecha di ta miembro di IS 


Sospechoso den atake cu cuchiu na Solingen tabata scondi 

DOS astronauta di NASA, Sunita Williams y Butch Wilmore, 
cu a keda pega na e Stacion Espacial Internacional (ISS) pa 
mas di dos luna, awor tin plania pa bolbe Tera na februari 
2025 abordo di un nave espacial SpaceX Crew Dragon. 
Originalmente, e pareha a cuminsa riba loke mester tabata 
un mision di ocho dia riba 5 di juni 2024, pero problemanan 
tecnico imprevisto cu nan nave espacial Boeing Starliner a 
extende nan estadia den orbita pa aproximadamente ocho 
luna. 


E Boeing Starliner, cu tabata haciendo su prome vuelo di 
prueba cu tripulacion, a encontra varios problema riba 
su biahe pa e ISS. Esakinan a inclui leaknan di helium cu 
a compromete e capacidad di e nave espacial pa pusha 
combustibel den su sistema di propulsion y e mal funcio- 
namento di varios propulsor. E dificultadnan tecnico aki 
a mantene e ingenieronan di Boeing y NASA trahando 
incansablemente pa lunanan, conduciendo pruebanan y 
colectando data tanto den espacio como riba Tera den un 
intento pa diagnostica y resolve e problemanan. 


Boeing y SpaceX a wordo otorga contractonan di biyones di 
dollar pa NASA pa desaroya capacidadnan di vuelo espacial 
comercial. E contract di Boeing, balora na $4.2 biyon, y esun 
di SpaceX na $2.6 biyon, ta representa e compromiso di NASA 


pa fomenta participacion di e sector priva den exploracion 
espacial. Mientras cu SpaceX ya caba a completa exitosa- 
mente varios misionnan cu tripulacion pa e ISS, e mision aki 
a marca e prome intento di Boeing pa manda astronautanan 
den espacio cu e Starliner. Sin embargo, e mal funciona- 
mento di e nave espacial a lanta preocupacionnan tocante 
su confiabilidad y a conduci na e decision pa trece e astro- 
nautanan bek usando e Crew Dragon di SpaceX na su lugar. 


NASA y Boeing finalmente a dicidi di extende e estadia di e 
astronautanan riba e ISS pa permiti un regreso sigur riba 
un nave espacial diferente. SpaceX ta programa pa lansa 
su siguiente vehiculo Crew Dragon na final di september 
2024, inicialmente planea pa carga cuatro astronauta. Sin 
embargo, pa acomoda Williams y Wilmore, e mision awor 
lo carga solamente dos miembro di tripulacion pa e ISS. 
Williams y Wilmore lo uni cu nan pa e biahe di regreso pa 
Tera na final di e mision na februari 2025. 


E decision aki ta subraya e retonan y riesgonan asocia cu 
biahe espacial, incluso cu tecnologia di punta. Mientras cu 
NASA y Boeing ta sigui investiga e problemanan di e Starliner, 
e enfoke ta keda riba sigura e regreso sigur di e astronau- 
tanan, awor confiando riba e capacidadnan comproba di e 
Crew Dragon di SpaceX. 


Astronautanan di NASA pega den espacio 
lo bolbe tera cu SpaceX na februari 2025 

Den un reprimenda internacional importante, Merca y diez 
pais Latino Americano a rechasa firmemente e decision di 
Corte Supremo Venezolano pa certifica e reclamo di reelec- 
cion di Nicolás Maduro. E decision aki, anuncia ayera, a 
causa un condena general den henter e spectrum politico, 
y e presidente di Chile, Gabriel Boric, a afirma: "Mi no tin 
ningun duda cu e eleccion aki a ser horta." 


E declaracion conhunto emiti ayera pa Argentina, Costa 
Rica, Chile, Ecuador, Guatemala, Panama, Paraguay, Peru, 
Republica Dominicana, Uruguay y Merca, a pidi un "auditoria 
imparcial y independiente" di e eleccionnan den disputa. E 
grupo a expresa su preocupacion profundo pa e violacionnan 
di derechonan humano denuncia durante e represion post- 
electoral di Maduro, cu segun e activistanan a causa mas di 
1.600 detencion y por lo menos 24 morto. 


E oposicion fuerte na e reeleccion di Maduro ta extende mas 
leu cu e criticonan conservador a spera. Particularmente, e 
ta inclui e presidente progresista di Chile, Gabriel Boric, y e 
lider di central-links di Guatemala, Bernardo Arévalo. Ambos 
lider a condena Maduro abiertamente, cu Boric descar- 
tando e regimen Venezolano como un dictadura cu ta falsi- 
fica e eleccion. Arévalo a haci eco di e sentimentonan aki 
riba rednan social, afirmando cu e gobierno di Maduro no 
ta democratico y calificando e resultadonan electoral como 
fraudulento. 


Merca tambe a critica e desicion di corte Venezolano, 
y e vocero di departamento di Estado, Vedant Patel, a 


denuncia esaki pa falta di credibilidad. Merca y su aliadonan 
Latinoamericano ta argumenta cu e evidencia ta sugiri cu 
e rival di Maduro, Edmundo González, tabata e berdadero 
ganado di e eleccion di 28 di juli. Patel a adverti cu sigui 
reclama falsamente e victoria di Maduro lo solamente 
profundisa e crisis cu ta tumando luga na Venezuela. 


Union Europeo tambe a adopta un postura firme, y su hefe 
di maneho exterior, Josep Borrell, a declara cu e 27 miem- 
bronan di UE lo no reconoce e reeleccion di Maduro sin un 
resultado verificabel. E sentimento aki ta wordo comparti 
pa Brasil y Colombia, dos pais cu tin relacion historico cu e 
movemento politico di Maduro. Su lidernan di banda robes, 
Luiz Inácio Lula da Silva y Gustavo Petro, a sconde e recono- 
cimento di e victoria di Maduro y, segun e reportahe, ta trah- 
ando riba un declaracion hunto pa trata e crisis. 


Apesar di e presion internacional creciente, Maduro y su 
aliadonan a desmenti e critica. 
E canciller di Venezuela, Yván Gil, a yega di burla di pres- 
idente Boric, yamando'e e "hazmerreir" di Latino America 
y acusando e di ta un "peon sumiso di imperialismo 
Norteamericano"." 


Manera ta, Maduro, cu ta mantene e apoyo di e forsanan 
arma di Venezuela y e gobiernonan di Rusia y China, lo hura- 
menta pa un di tres mandato di seis aña riba 10 di januari. 
Sinembargo, e hecho cu e comunidad internacional ta nenga 
di reconoce su reeleccion ta proyecta un sombra largo riba 
su presidencia. 


Merca y nacionnan Latino Americano 
ta rechasa victoria electoral di Maduro 

FISCALNAN Italiano a habri un investigacion riba naufragio 
culpabel y homicidio involuntario multipel despues cu un 
superyate, e Bayesian, a bolter durante un tormenta cerca di 
e costa di Sicilia, resultando den shete morto. Entre e victi- 
manan tabata e magnate Britanico di tecnologia Mike Lynch 
y su yiu muhe, Hannah Lynch. 


E fiscal di Termini Imerese, Ambrogio Cartosio, a anuncia 
e investigacion, declarando cu nan ta den e fase inicial y 
ainda no a identifica ningun sospechoso. E investigacion lo 
explora varios responsabilidad potencial, incluyendo esnan 
di e capitan di e yate, e tripulacion, y e fabricante, Perini 
Navi, cu a promove e yate como "inhundibel." Cartosio a 
enfatisa cu mientras cargonan di homicidio involuntario ta 
posibel, un investigacion profundo ta necesario. 


E sinkmento di e Bayesian di 56 meter (184 pia) a lanta 
preguntanan debi na su naturalesa inespera, particular- 


mente como cu un boto di bela cerca a resisti e tormenta 
cu daño minimo. Raportnan inicial a sugeri cu e yate por a 
wordo gedal pa un hoos of un ‘downburst’, un fenomeno di 
biento poderoso, cu a conduci na su descenso rapido. 


Un enfoke clave di e investigacion ta pakico seis pasa- 
hero, incluyendo Lynch y su yiu muhe, no por a scapa for 
di e casco, mientras cu mayoria di e tripulacion a sobrevivi. 
Fiscalnan a nota cu e victimanan a wordo haya na e banda 
robes di e yate, cerca di e superficie, indicando cu nan por 
a busca refugio den areanan unda saconan di aire a forma. 


E recuperacion di e yate, awor situa 50 meter bou di e super- 
ficie, lo ta crucial pa e investigacion. Sin embargo, e proceso 
aki ta wordo spera di ta largo y compleho. 
E costonan lo wordo cubri pa e doñonan di e yate mien- 
tras autoridadnan ta traha pa determina e causa exacto di 
e tragedia. 


A lansa investigacion di homicidio involuntario 
despues cu superyate a sink 

DEN fin di siman, Addonsito Croes tabatin e honor di ta e 
maestro di ceremonia (MC) principal di e di tres edicion di 
Chaco Taekwondo Academy’s Ultimate Union Festival, awo 
den 2024. 


E competencia, den Centro Deportivo Frans Figaroa, a start 
9:00 di mainta y a termina 2:00 di merdia. E himno di Aruba 
tabata interpreta p’e cantante Eltienne Yarzagaray y tabata 
e voorzitter di Chaco Taekwondo academy, Melvin Rasmijn, 
esun cu a hiba palabra gradiciendo cada atleta, sponsor, 
comishon di mayor, Jeremy Bonarriba pa e sound, docternan 
Hypert Flemming y Dora Tabarez, Alberto- y Jourdé Klaber 
pa e tatami, camera y computersystem, Dwight Jimenez pa 
e potretnan, Edward Silberie, tur 4 referee presente Augie 
Tromp, Jose Hernandez, Moises Dumfries y Eric Barry p’e 
cooperacion enorme cu a haci evento aki posibel. 


Tambe a gradici e 4 scolnan San Nicolas Taekwondo school, 
Brazil Taekwondo stichting, Chaco Taekwondo Academy y 
Tiger Taekwondo Academy. E tres categorianan cu tabatin 
competencia di e arte marcial Koreano, tabata Poomsae, 
Breaking (kibra palo) y Kyorugi. 
Na final a saca tur ganador y publico, atletanan y organ- 
isacion a bay cas contento. 
Best male ‘24: Rayshawn Nicholson. 


Best female ‘24: Tamara Erasmus CTA 
Overall ‘24: Xamir Lake San Nicolas Tkdo 


Ultimate Union Festival 2024 


Xamir Lake di San Nicolas Taekwondo Triunfa 
como ‘Overall Champion’ 

DEN un demostracion impresionante di habilidad y deter- 
minacion, Lando Norris di McLaren a reclama e victoria na e 
Grand Prix Hulandes 2024, superando e bentaha trempan di 
Max Verstappen y terminando e racha di victoria di tres aña 
di e Hulandes na Zandvoort. 


E triunfo ta marca e di dos victoria di Norris den e tempo- 
rada, despues di su exito na Miami, y ta reduci significa- 
tivamente e bentaha di Verstappen den e clasificacion di 
campeonato. 


Norris a cuminsa e careda for di e pole position, pero su 
speransanan di un salida limpi a wordo frustra ora Verstappen 
a pasa su dilanti na e prome bocht. 


E multitud Hulandes a grita di alegria mientras nan heroe 
local a tuma control di e careda, pero Norris tabata leu di 
wordo derota. 


Apesar di perde tereno, e Britanico a haya un otro marcha 
mientras e careda a progresa, mientras Verstappen tabata 
lucha cu problemanan di grip durante e mid-stint. Esaki a 
permiti Norris cera e ventaha y eventualmente pasa e tres 


biaha campeon mundial, reclamando e liderato den un 
movecion decisivo. 


Unabes dilanti, Norris nunca a wak patras. 


El a sigui construi su bentaha tanto prome como despues di 
e unico rond di parada den pit, cruzando e liña di meta un 20 
seconde impresionante dilanti Verstappen. 


E victoria aki no solamente ta aumenta e confiansa di Norris, 
pero tambe ta corta e bentaha di Verstappen den campe- 
onato na 70 punto cu nuebe careda restante den e tempo- 
rada. 


Tras di e duo lider, Charles Leclerc a haci un coremento 
excelente pa Ferrari, subiendo di di seis pa di tres luga pa 
sigura un final riba e podium despues di un weekend dificil 
pa e Scuderia. Oscar Piastri, compañero di ekipo di Norris 
na McLaren, a termina di cuater despues cu un prome stint 
largo a cost'e posicion riba pista. 


Carlos Sainz a agrega na e cantidad di punto di Ferrari door 
di termina di cinco, dilanti di Sergio Perez di Red Bull y e 
pareha di Mercedes, George Russell y Lewis Hamilton, kend- 
enan tur dos a haci parada den pit laat pa purba logra e 
buelta mas rapido. 


Mientras Norris tabata celebra su victoria, otro chauffeurnan 
tambe a entrega actuacionnan notabel. 


Pierre Gasly a sigura e di nuebe luga pa Alpine, dunando e 
ekipo un boost di moral bou di e hefe nobo Oliver Oakes, y 
Fernando Alonso a reclama e ultimo punto pa Aston Martin. 


E careda a mira Alex Albon lucha for di e parti patras di e grid 
pa termina di 14 despues di wordo penalisa pa un upgrade 
ilegal, y e prome stint largo di Kevin Magnussen for di un 
comienso den pit lane a termina cu un final di di 18 luga. 


E victoria di Norris na Zandvoort no solamente a interumpi 
e dominio di Verstappen, pero tambe a rebiba e lucha pa 
e campeonato, preparando e escenario pa un conclusion 
emocionante pa e temporada di Formula 1 2024. 


Ta cera e diferencia den campeonato 


Norris ta triunfa riba Verstappen den Grand Prix Hulandes 


19 
Dialuna, 26 Augustus 2024 
DEPORTE 
AWEMainta 


E exclusion di Caitlin Clark for di e team nacional femenino 
di basketball di Merca pa e Olimpiadanan di Paris a cende 
un candela den e rookie di Indiana Fever, transformando e 
den un hungado mas formidabel. Despues di tende e noticia, 
Clark a manda un mensahe pa su coach, Christie Sides, 
bisando, "Nan a lanta un monster." E monster ey desde e 
tempo ey a tuma WNBA pa sorpresa, liderando e Fever riba 
un racha impresionante di 12-7 despues di un comienso 
dificil di e temporada. 


E pausa cu Clark a ricibi durante e Olimpiadanan parce di a 
rehubenec'e, permitiendo e pa reenfoca y eleva su wega na 
un nivel nobo. Desde cu el a bolbe, Clark tin un averahe di 
26 punto y 9.5 asistencia den dos wega, tirando un impre- 
sionante 48.6% for di veld. E actuacion aki a yuda e Fever 
sigura dos victoria consecutivo y solidifica nan perspectiv- 
anan di playoff. 


E aumento reciente di Clark a captiva fanaticonan, cu e wega 
di Fever contra Seattle a atrae 2.3 miyon di televidente - un 
asombroso 263% mas cu e siguiente wega di mas rating e fin 
di siman ey. E weganan di Fever a bira eventonan cu mester 
wak, y e estilo di wega dinamico di Clark, cu ta inclui tirenan 
di tres punto for di e logo y pasenan sin wak, ta impulsando 
e aumento aki den interes. 


E trayecto di Clark no tabata facil. Despues di un tempo- 
rada di universidad agotador na Iowa, el a wordo hinca den 
e spotlight di WNBA, unda el a bira rapidamente e punto 


central di e defensa di cada oponente. Apesar di e dificul- 
tadnan inicial, Clark a adapta y prospera, demostrando su 
mes como un di e miho hungadonan di e liga. 


Aunke el a wordo exclui pa e roster Olimpico, e actua- 
cionnan di Clark awor tin hopi hende ta reconsidera e deci- 
sion ey. Mientras e temporada di WNBA ta drenta su recta 
final, Clark ta prepara pa un final monstruoso, cla pa lidera 
e Fever profundo den e playoffs. 


Dominio creciente di Caitlin Clark ta 
impulsa Playoff Push di Indiana Fever 

DEN un anochi historico na Dodger Stadium, Shohei Ohtani 
a bira e hungado mas liher den historia di MLB pa drenta e 
club elite 40/40, batiendo su di 40 homerun di e temporada 
cu un grand slam pa gana wega y hiba Los Angeles Dodgers 
na un victoria di 7-3 contra Tampa Bay Rays. Ohtani, kende 
tambe a horta su di 40 base mas trempan den e wega, a 
logra e hazaña den solamente 126 wega, surpasando e 
record anterior teni pa Alfonso Soriano, kende a yega na dje 
den 147 wega na 2006. 


E anochi memorable di Ohtani a cuminsa cu un single den 
cuadro interior den e di cuater inning, sigui pa su di 40 base 
horta. Sinembargo, tabata su grand slam dramatico den e di 
nuebe inning cu realmente a cementa su lugar den historia 
di baseball. Cu e wega empata 3-3, Ohtani a lansa un tiro 
di 389 pia cu a manda e multitud di 45,556 den un frenesi. 
Tabata su prome homerun pa gana wega y su di tres grand 
slam, marcando un manera espectacular pa drenta e club 
40/40. 


"E ta realmente mas tocante e victoria," Ohtani a bisa via 
un interprete despues di e wega. "Obviamente e record ta 
parti di e proceso, pero e cos mas importante ta tocante 
gana e wega." Su manager, Dave Roberts, tabata igualmente 


emociona, yamando e logro "manera un storia di buki" y 
notando e logro di un hazaña asina dramatico. 


Ohtani ta uni un grupo exclusivo di hungadonan den e club 
40/40, incluyendo Soriano, Ronald Acuña Jr., Alex Rodriguez, 
Barry Bonds, y Jose Canseco. Notablemente, Ohtani ta e 
prome hungado di e Dodgers pa yega na e hazaña aki, y el a 
haci esaki mientras liderando e ekipo den un careda pisa pa 
e titulo di National League West. 


E actuacion di e super strea Hapones a spark discusionnan 
tocante e posibilidad di yega na un temporada 50/50 sin 
precedente, cu Ohtani actualmente riba caminda pa logra 
50 homerun y 50 base horta—un hazaña nunca antes logra 
den historia di MLB. Su 12 base horta den augustus so, sin 
wordo gara, ta demostra su evolucion den un hortado di 
base elite. 


Mientras cu e Dodgers ta mira e postemporada, Ohtani ta 
keda focus riba e meta final di e ekipo: gana e Serie Mundial. 
"E meta number 1 ta pa yega na e postemporada y gana e 
Serie Mundial," el a enfatisa. Cu su habilidadnan extraor- 
dinario y logronan record, Ohtani ta proba di ta un activo 
invaluabel den e buskeda di e Dodgers pa un campeonato. 


Shohei Ohtani ta drenta e club 40/40 cu 
un Grand Slam pa gana wega pa Dodgers 

S P I R I T U A L 


DEN e mundo di spiritualidad, emocionnan y intuicionnan ta 
wordo mira como mas cu djis reaccionnan psicologico—nan 
ta wordo considera conexionnan profundo cu un consciencia 
mas halto. E sentimentonan aki, sea cu nan ta manifesta 
como instinto, vibracionnan malo, of momentonan di déjà 
vu, ta wordo keri cu ta señalnan for di e alma, guiando e 
individuo riba nan caminda spiritual. Door di compronde y 
confia den e señalnan aki, nos por alinea nos mes cu e sabi- 
duria di e universo y biba mas autenticamente. 


Intuicion, hopi biaha describi como e "voz di e alma," ta un 
concepto central den spiritualidad. E conocemento inte- 
rior aki ta transcende logica y ta conecta cu un conoce- 
mento mas profundo y universal. Ora hende ta experiencia 
sentimentonan den nan bariga, ta wordo keri cu nan alma 
ta comunicando cu nan, ofreciendo guia den alineacion cu 
nan proposito berdadero. E sensacionnan fisico asocia cu e 
sentimentonan den bariga, manera un movecion den stoma, 
ta wordo mira como manifestacionnan di energia moviendo 
den e curpa, particularmente door di e chakra di plexo solar, 
cual ta conecta cu poder personal y intuicion. Den termino 
spiritual, confia den e sentimentonan den bariga ta esencial 
pa nabega e retonan di bida cu sabiduria y gracia. 


Di mesun manera, e sensacion di un "vibracion malo" ta 
wordo interpreta como un advertencia energetico for di e 
mundo spiritual. Segun creencianan spiritual, tur cos den e 
universo ta emiti energia, y hende tin e habilidad for di nace- 
mento pa sinti e energia aki. Ora un hende ta sinti incomodo 
of ta sinti peliger sin un motibo cla, ta wordo keri cu nan ta 
captando energia negativo of falta di harmonia den nan alre- 
dedor. E sensibilidad aki pa energia ta hopi biaha conecta cu 
e chakra di curason y e chakra di raiz, cualnan ta asocia cu 
balance emocional y siguridad. Door di presta atencion na e 
vibracionnan malo aki, e individuonan por proteha nan mes 
y tuma decisionnan cu ta sostene nan bienestar. 


Empatia y resonancia emocional tambe ta wordo mira 
como experiencianan spiritual poderoso. Den spiritualidad, 
empatia no ta djis un reaccion emocional sino un conexion 
profundo cu e energia universal cu ta uni tur ser. Ora indi- 
viduonan ta sinti e emocionnan di otronan como nan mes, 
nan ta experimentando un conexion spiritual profundo, hopi 
biaha facilita dor di e chakra di curason. E habilidad aki pa 
resona cu e emocionnan di otronan ta wordo mira como un 
forma di consciencia spiritual, resaltando e interconexion 


di tur bida. Mehorando empatia door di practicanan spir- 
itual manera meditacion of mindfulness por profundisa e 
conexion aki, fomentando mas compasion y comprension. 


Experiencianan manera déjà vu y premonicionnan ta 
wordo considera bistanan den e dimensionnan spiritual 
di existencia. Déjà vu ta hopi biaha interpreta como un 
momento ora e alma ta reconoce algo for di un bida den 
pasado of un evento significante riba su caminda spiri- 
tual. Premonicionnan, of sentimentonan di presentimento, 
ta wordo mira como mensahenan for di guianan spiritual of 
e ser superior, alertando e individuonan tocante peligernan 
potencial of decisionnan importante. E experiencianan aki 
ta wordo mira como guia spiritual, ofreciendo compren- 
demento cu ta yuda e individuonan nabega nan bida mas 
consciente. 


Den conclusion, e sentimentonan y vibracionnan spiritual 
aki ta leu di ta casualidad; nan ta parti integral di e caminda 
di e alma. Door di confia y compronde e señalnan intuitivo 
aki—sea cu nan ta bin como sentimentonan den bariga, 
vibracionnan malo, of resonancianan empatico—nos ta 
alinea nos mes cu e berdadnan mas profundo di e universo. 
Aceptando e comprondemento spiritual aki ta permiti nos 
biba mas intencionalmente, conecta cu e sabiduria y guia di 
un consciencia mas halto. 


Confia den e señalnan: 


Sabiduria Spiritual di intuicion y vibracion 

NOS tur tin amigonan y hendenan cu nos ta stima, pero ora 
ta trata di construi relacionnan fuerte, loke nos realmente ta 
busca ta conexionnan cu ta yuda nos crece como individuo. 
E relacionnan aki, basa riba respet mutuo, sosten, y inspi- 
racion, ta crucial pa nos desaroyo personal y spiritual. Door 
di inverti den relacionnan cu ta reta y nutri nos, nos por bira 
e miho version di nos mes. AWEMainta ta dunabo algun tip 
con pa crea y mantene e conexionnan valioso aki. 


Rondoná Bo Mes cu Individuonan cu Mentalidad Similar 
Mientras cu ta importante pa aprecia e diversidad di nos 
circulo social, tin amigonan cu ta comparti balornan, 
metanan, y interesnan similar por ta increiblemente bene- 
ficioso. E individuonan aki cu mentalidad similar por ofrece 
perspectiva, animo, y camaraderia mientras bo ta nabega 
e subidanan y bahadanan di bida. Hopi biaha nan ta reta 
bo den maneranan positivo, pushando bo pa pensa critico, 
explora ideanan nobo, y sali for di bo zona di comfort. Door 
di conecta cu hendenan cu ta comparti bo aspiracionnan, 
bo lo haya bo mes yegando mas halto y keda motiva riba bo 
caminda pa crecemento. 


Brasa Diversidad den Bo Relacionnan 
Ademas di haya amigonan cu mentalidad similar, ta igual- 
mente importante pa construi relacionnan cu hendenan cu 
ta ofrece perspectivanan diferente. Interactuando cu esnan 
cu tin antecedentenan, experiencianan, y puntonan di bista 
diverso por amplia bo comprension di mundo. E relacionnan 
aki ta yuda bo crece den empatia, tolerancia, y mente habri, 
retando bo suposicionnan y encurashando bo pa considera 
maneranan nobo di pensa. E diversidad aki ta contribui na 
un perspectiva amplio y madura, haciendo bo relacionnan 
mas rico y mas significativo. 


Focus Riba Crecemento Mutuo 
Relacionnan fuerte ta basa riba beneficio mutuo, unda 
ambos partido ta inverti den e desaroyo di otro. Sea ta door 
di comparti conocemento, ofrece feedback constructivo, of 
simplemente ta presente durante momentonan dificil, e rela- 
cionnan aki ta prospera riba confiansa y sosten reciproco. 
Ora bo yuda otronan crece, bo lo haya bo mes creciendo 
tambe, creando un ciclo positivo di desaroyo y enrikece- 
mento. E crecemento mutuo aki ta fortalece e laso entre 
boso y ta fomenta un conexion mas profundo y mas satis- 
factorio. 


Busca Mentoria y Ofrece Esey Bek 
Mentoria ta un herment poderoso pa fomenta crecemento 
den relacionnan. Un mentor por provee sabiduria, guia, y 


sosten, yudando bo surpasa retonan y tuma decisionnan 
informa. Na mes momento, asumiendo un rol di mentor bo 
mes por ta increiblemente gratificante. Siñando y guiando 
otronan no solamente ta clarifica bo propio pensamentonan 
y creencianan pero tambe ta profundisa bo comprension y 
ta reenforsa bo propio crecemento. Sea bo ta e mentor of e 
persona cu ta wordo mentora, e relacionnan aki ta instru- 
mental den desaroyo personal y ta yuda construi un red 
fuerte y di sosten. 


Cultiva Autenticidad y Vulnerabilidad 
Autenticidad y vulnerabilidad ta e forma e base di rela- 
cionnan orienta na crecemento. Siendo habri tocante bo 
luchanan, aspiracionnan, y miedonan ta permiti bo conecta 
cu otronan riba un nivel mas profundo. Esaki ta crea un 
espacio sigur unda tanto abo como bo amigonan por crece 
sin huicio. Relacionnan autentico ta encurasha bo pa ta fiel 
na bo mes mientras tambe ta brasa e cambionan y crece- 
mento cu ta bin for di retonan y feedback constructivo. E 
honestidad aki ta fortalece e laso entre abo y bo amigonan, 
fomentando un relacion cu ta sostene desaroyo continuo. 


Den conclusion, relacionnan fuerte ta esencial pa crece- 
mento personal y spiritual. Door di rondona bo mes cu 
hendenan cu ta inspira, reta, y sostene bo, bo ta crea un 
ambiente cu ta fomenta desaroyo continuo. E relacionnan 
aki no solamente ta yuda bo bira un miho version di bo mes 
pero tambe ta enrikece bo bida cu nificacion, conexion, y 
empoderamento mutuo. Inverti den e conexionnan aki ta un 
di e cosnan mas valioso cu bo por haci pa bo crecemento y 
bienestar. 


Construyendo Relacionnan Fuerte: 


E Clave pa Crecemento Personal y Spiritual 

H O R O S C O P O 


DESPUES di despidi di e fin di siman, nos ta duna e di cinco 
y ultimo siman di e luna di augustus 2024, un bonbini. Kico 
ta astronan tin warda pa tur e signonan di e zodiaco - Aries, 
Tauro, Geminis, Cancer, Leo, Virgo, Libra, Scorpio, Sagitario, 
Capricornio, Acuario y Piscis - segun e prediccion completo 
di e horoscopo? 


Nos lo ta bao di e influencia di e Cuarto Menguante, cu lo 
alcansa dia 26 di augustus, den e signo di Geminis y cu ta 
invita nos pa nos expresa di forma cla y pa alega di nos 
bida tur loke no ta sirbi nos. E planeta Mercurio, cu tabata 
retrogrado den Leo y tabata dificulta comunidacion, ta 
pone directo riba dia 28. Dia 29 Venus ta drenta den Libra 
y ta harmonisa e amor, segu e prediccionnan di Esperanza 
Gracia. 


Haya sa aki di e pronosticonan di e horoscopo durante e 
proximo 7 dianan den tur e signonan zodiacal, for di dialuna 
26 di augustus, te cu diadomingo 1 di september 2024. 


Horoscopo semanal Aries 
No tene miedo y sigui padilanti pasobra bo tin bo portanan 
di exito habri. Ta bo siman y loke bo propone bo ta logra. Lo 
bo ta hopi sociabel y ocurente, dispuesto pa innova y haci 
algun cambio cu mester di bo bida. Cos por bira realidad cu 
casi tabata parce bo impensabel. Potencia bo optimismo y 
positividad. 


Horoscopo semanal Tauro 
Cuarto Menguante di Luna lo yuda bo aparta di bo bida 
hende y situacion cu ta desbalansa bo. Pronto lo yega 
alegria inespera cu lo haci bo feliz. E bon atencion cu bo 
presta bo hendenan lo ta e miho manera pa sinti bo bon 
y den harmonia. Si bo tin algo pendiente pa haci, purba di 
hacie dia 24 y 25, cu e Luna den bo signo ta proteha bo pa 
bo sali di bon. 


Horoscopo semanal Geminis 
Cuarto Menguante den bo signo lo yuda bo atende un asunto 
pendiente cu bo no a caba di soluciona. Cu e planetanan 
Mars y Jupiter den bo signo lo bo sinti bo poderoso y impa- 
rabel y bo tin e suerte di bo banda. Cos por bay miho di 
loke bo a spera. Cambio faborabel den bo bida sentimental, 
specialmente sibo no ta mantene un relacion stabiel. 


Horoscopo semanal Cancer 
E energia di Cuarto Menguante ta libera bo di e momen- 
tonan doloroso cu bo por a biba y un brisa di felicidad y 


harmonia ta supla den bo bida pa haci bo feliz. No fingi y 
mustra cu claridad bo deseo y sentimentonan; lo beneficia 
bo hopi. Pa bo strea briya cu forsa bo mester confia den bo 
intuicionnan y lubida di e consehonan di otro. Dia 28 y 29 ta 
bo dianan magico. 


Horoscopo semanal Leo 
Bo ta finalisa e luna cu e Luna den bo signo, cu ta proteha 

bo p'e envidianan no daña bo y bo por sigui e caminda cu bo 
a forma. Dia 28, Mercurio ta posiciona directamente den bo 
signo, y lo bo nota cu dialogo flui y cu bo conecta miho cu e 
otronan. Bo por haci cambio cu ta biba bo relacion di pareha 
of cu lo yuda bo tin exito den amor si bo curason ta su so. 


Horoscopo semanal Virgo 
Cu Solo den bo signo y tambe cu e planeta di amor, Venus, 
te cu dia 29, bo ta euforico y bo ta sinti bo capaz di tur 
cos. Lucha pa loke bo sa cu bo merece y no conforma bo cu 
menos pasobra ta bo momento. 


Awo por surgi caminda nobo cu lo bin ta consolida poco. 
Actua cu confiansa pasobra loke ta interesa bo lo yega na 
su momento. 


Horoscopo semanal Libra 
Bo bida en general lo hay'e faboreci p'e ingreso di e planeta 
Venus den bo signo, dia 29. Loke bo ta sinti ey, hacie, cu e 
resultado lo bay ta maraviyoso. Bo ta cuminsa september cu 
bon pia y expectativa ilusionante. Scucha bo bos interior pa 
no duda y scoge lo miho. Cu un poco di planificacion y auto- 
control bo economia lo mustra hopi beneficia. 


Horoscopo semanal Scorpio 
Algun inconveniente di ultimo ora por complica bo bida. No 


sea impaciente ni tin pura pa dal e prome paso y laga p'e 
otronan actua. 


Cuarto Menguante lo yuda bo libera di e obligacionnan cu 
bo a impone bo mes y cu ta limita bo. Placa y e oportunidad 
economico por yega diripente y unda menos bo ta spera. 


Horoscopo semanal Sagitario 
E spirito emprendedor y aventurero ey cu ta caracterisa bo 
y cu ta e envidia di hopi, ta bay en marcha y ta bay laga bo 
sorprendi na mas di un cu bo iniciativa y poder di persua- 
sion. 


Lo bo logra exito y e cambionan cu produci lo ta pa miho. Lo 
bo bay ta na mas espontaneo y imaginativo y esey lo reper- 
cuta hopi positivamente den bo bida amoroso. 


Horoscopo semanal Capricornio 
Experiencia atractivo lo yega cu lo bay pone colo den bo 
bida. Bo ta merece pa tur loke bo traha p'e y pasobra ningun 
hende ta regala bo nada. 


Ta cumbini bo mantene un actitud habri y sincero, sin prehu- 
icio cu ta limita bo e comunicacion ni ta impedi bo conecta 
cu hende. Bo por cuminsa cu algo cu ta haci bo crece y 
evoluciona den e direccion adecua. 


Horoscopo semanal Acuario 
E bon aspectonan cu e planetanan Jupiter y Mars ta haci bo, 
t'e estimulo cu bo tin mester pa duna e miho di bo y triunfa. 
Lo bo tin cu confronta algun cambio cu bo por supone e 
inicio di un bida nobo cu ta haci bo sinti mas pleno y feliz. 


Lo bo sinti bo hopi generoso y cu gana di yuda otro y e 
destino lo recompensa bo cu aumento. 


Horoscopo semanal Piscis 
Tin tension rond di bo cu lo afecta bo hopi y lo wanta bo 
forsanan. 


Probecha e energia lunar pa bo enfrenta di un forma distinto 
na cierto situacionnan cu lo haci bo sufri mas di e cuenta y 
duna bo e prioridad, cu bo ta lo mas importante. 


Ta cumbini bo controla bo mente p'e pensamentonan nega- 
tivo gana bo partida. Purba di pensa den lo positivo. 

ARUBA ta den un circulo vicioso y esaki por wordo kibra 
cu un cos: educacion. Nos mester bira conciencte di e peli- 
gernan y consecuentemente siña con pa sali for di dje. P’esey 
mr.dr. Jayburtt Dijkhoff ta haci un yamada na tur politico, 
consehero, profesional y ciudadano, pa asisti na e curso 
‘Con pa goberna un pais’ cu Fundacion SIKI ta organisa riba 
3 di september venidero. 


Kico ta e siutacion? Un situacion financiero precario. 
Violacionnan di derechonan humano. Ministernan sentencia 
pa maluzo di poder y soborno. Corupcion y integridad na 
peliger. Curatela di Landspakket y un futuro financiero- 
economico-social y di salud insigur. Ta con nos por a yega 
na e situacion aki? Acaso Status Aparte no a garantisa sa 
nos e libertad di scoge pa un rumbo di prosperidad y felic- 
idad? Kico a pasa? 


Autonomia no ta garantia di bon gobernacion. Tin politico 
ta bisa campaña ta un cos, goberna ta otro. Ciudadano ta 
bisa vota pa kico, e payasonan ta cambia pero e circo ta 
keda mescos? Unda e berdad ta keda? Den mayoria caso e 
ta keda un caminda meimei di dos e extremonan. 


Sr. Jayburtt Dijkhoff, presidente di Fundacion SIKI a haci 
un investigacion y sigui e hechonan. E conclusion ta cu nos 
situacion ta hopi delicado. Aruba ta den un situacion vulner- 
abel den tur sentido. 


Nos constitucion y leynan no ta funcionando manera mester 
ta. Nan a permiti un stempel parlement (parlamento ta vota 
pa partido y no pa pueblo), y nan no a hiba na control debido 
y na un situacion financiero penibel. E cultura politico no ta 
e tradicion Hulandes di traha cu otro via areglo (compromi- 
sonan), sino dominancia y parti cada cartera como un auto- 
nomia riba su mes. Fieldad na e elite ta mas importante cu 
experticio. Critica no ta wordo acepta y opinionnan no ta 
wordo valora. 


Al contrario, e pais ta dicta kico ta realidad. No ta e hechonan 
ta importante, sino con e hechonan aki ta wordo presenta. 
Tur e structuranan aki ta hiba na un forma di tirania pasivo. 
Nos no conoce un dictador, pero e situacion ta asina peli- 
groso cu por lanta un persona hopi carismatico den futuro 
hopi cercano y e lo por haya un poder absoluto. 


Investigacion a mustra cu pueblo no tin confiansa den 
ningun institucion menos den ramo di educacion y religion. 


Ni prensa tampoco ta di confia, cual ta hopi funesto pa e 
pensamento liber y libertad di expresion. Riba dje, mane- 
honan no transparante, cu no ta tene cuenta cu minoria y 
impactonan negativo a hiba na violacion di principionan di 
bon gobernacion y derechonan humano. 


Si Aruba tabata den un klas di bon gobernacion, lo ela haya 
un rapport cu un DIKKE ONVOLDOENDE y lo no por bai over. 
Pero nos ta wak cu cada eleccion pueblo no ta conciente di 
tur e aspectonan aki. Esaki tin di haber cu con e sistema ta 
manipula opinion publico. 


No ta importa cua gobierno, signatura of mandatario. Tur ta 
adopta e mesun cultura y forma di pensa. 


Pueblo tambe den su desesperacion ta busca pa yudansa 
personal di politico of ta corta tur laso cu politica, haciendo 
cu nos ta move bai mas ainda den nepotismo y corupcion. 


Sr. Dijkhoff ta finalisa cu e yamada pa no warda pa registra 
pa e curso ‘Con pa goberna un pais.’ Yuda Aruba bai dilanti. 
Aruba tin mester di bo! 


Jayburtt Dijkhoff 


Aruba mester un cambio di paradigma 

DIARANSON dia 21 di augustus sr. Nilo Swaen a cumpli 
35 aniversario den servicio di Gobierno di Aruba. Nilo a 
sirbi Aruba como empleado publico na Departamento di 
Economia, como Parlamentario, como Minister di Finansa y 
Asunto Economico, y actualmente sr. Swaen ta fungi como 
consehero principal di Minister di Finansa y di Gabinete 
Wever-Croes. Minister Maduro ta gradici sr. Nilo Swaen pa 
su amor y su dedicacion na e desaroyo di Aruba durante su 
35 añanan di servicio. 


Pa e ocasion festivo y como muestra di aprecio, Minster 
Maduro a regala Nilo un cuadra di e artista local sra. Yahaira 
Maduro cu ta hiba e nomber ‘tesoro,’ ya cu esnan cu ta 
traha di cerca cu Nilo, ta considera sr. Nilo Swaen un tesoro 
nacional di nos Pais pa e manera profesional, sereno y cu 
amor pa Aruba cu Nilo ta haci su trabounan na bienestar di 
Aruba. 


Masha pabien Nilo y danki pa stima y kere den Aruba. 


Trahando na bienestar di Aruba 


Minister Maduro di Finansa ta felicita Nilo 
Swaen cu su 35 aniversario den gobierno 


DIRECTIVA di Centro di Bario Playa Pabao ta informa cu e 
aña escolar aki atrobe ta ofrece nan programa di “huiswerk- 
begeleiding” den nan Centro. 


E actividad aki ta pa muchanan di scolnan basico. Ayudo 
pa tareanan despues di scol (huiswerkbegeleiding) ta tuma 
luga tres biaha pa siman riba dianan dialuna, diarason y 
diahuebs di 3’or pm pa 5.00 pm den nos Centro. 


E promer les ta tuma luga dialuna 2 di september y ta cobra 
e suma di 75 florin pa luna. Mester menciona cu e gia lo 


tuma luga dor di maestronan certificia y lesamento y tare- 
anan online ta forma parti di e proyecto aki pasobra tin iPad 
disponibebel pa e alumnonan. Pa mas informacion por tuma 
contacto riba cel 593-8470. 


Pues mayornan esaki ta un bon oportunidad pa bo yiu haya 
e guia cu e tin mester pa su “huiswerk” y nos docentenan lo 
dunele e instucionnan necesario pa siña y prepara su mes 
pa su “toets”. No lubida cu cuponan ta limita pues inscribi 
bo yiu awe mes dor di yena e informulario di inscripcion na 
nos centro. 


“Huiswerkbegeleiding” na Centro di Bario Playa Pabao 

MADBOR 
C o n s u l t a n c y 


Documento Comercial y Support 


Oferta / Presentacion 
Programa di rekisitonan 
Citacion 
Informacion 
Contrato (den concepto) 


Operacion 


Analisis di Proceso 
Descripcion di Proceso 
Descripcion di Protocol 


Apoyo Empresarial 


Mediacion 
Consulencia/ Conseho 
Comersialisacion 


Documentacion oficial (di e empresa) : 


Prepara 
Verifica 
Traduccion-4 idioma: 
(Ingles, Hulandes, Spaño, Papiamento) 


Priva 


Scirbi carta (oficial) - 4 idioma 
Traha Curriculum Vitae 
Carta di solicitud 
Mediacion serca instancianan - 4 idioma 



Ban 
Papia 


Turning Ideas into Breakthrough Solutions 


+297-7456724 

RIBA diasabra 24 augustus 2024 algun instancia na Aruba 
a conmemora e hecho cu 200 aña atras Oranjestad lo a haya 
su nomber pa prome biaha. Den consulta cu Archivo Nacional 
Aruba, Museo Arkeologico Nacional Aruba y Departamento 
di Cultura, Minister Maduro di Cultura ta brinda informacion 
riba e posibel origin di e nomber Oranjestad y su conexion 
cu e oro haya na Aruba y ta splica di e historia di Playa cu ta 
bay hopi mas aña atras. 
Na juni di aña 1824 oro a ser descubri na Aruba. E oro aki 
a ser haya den Rooi Fluit pa un mucha homber jama Willem 
Rasmijn. E rooi tabata seco y e por a wak un Piedra briyante 
di color oro. Ela hiba e piedra pa su tata, cu despues di a 
constata cu e ta oro, a bende esaki. Akinan ta na unda cu 
e noticia cu a haya oro na Aruba a plama y e ‘gold rush’ a 
cuminsa na Aruba, unda cu hopi hende a cuminsa busca oro 
na costa nort di Aruba. 
E echo cu a haya oro na Aruba, a haci Aruba interesante pa 
Hulanda. E Commandeur na Aruba, Jacob Thielen a informa e 
Gobernador Cantz’laar di Curaçao tocante e oro cu a ser haya 
na Aruba, y riba 4 di augustus 1824 Gobernador Cantz’laar 
a biaha pa Aruba pa bishita e diferente sitionan unda cu oro 
a ser descubri. Di e bishita aki a tene un journal di cual por 
saca afo cu riba e fecha di 24 di augustus, e fecha natalicio 
di Rey Willem I, a tene un fiesta grandi na “het dorpje aan de 
Paardenbaai” na unda cu algun cuidadano di Aruba tambe 
tabata presente. Durante e fiesta Gobernador Cantz’laar a 
brinda na honor di e cumpleaños di e Rey y a brinda bisando 
“Lang leve de Oranjestad! Zij groeije en Bloeije!. Di e manera 
aki “het dorpje aan de Paardenbaai” a haya e nomber di 
Oranjestad na honor di e cas real ‘Huis van Oranje.’ E ultimo 
aki segun e relato di domi Bosch cu tabata na Aruba na aña 
1827 y a scirbi riba e sucedido aki den su notanan haci den 
“Reizen in West-Indië” publica na aña 1836. 
Ta importante pa menciona cu Adjudant di Gouverneur, R. 
F. Van Raders, a haya e tarea for di Gouveurneur Cantz’laar 
pa raporta tocante e oro haya na Aruba. Na aña 1825, Van 
Raders a adapta e mapa di Aruba cu tabata data di aña 
1820 y aki den por mira e nomber ‘het dorp van Oranjestad’ 
ta wordo inclui. E mapa aki a wordo manda tambe pa Rey, 
cual ta wordo considera e prome biaha di e uzo oficial di e 
nomber ‘Oranjestad’. 
Playa of ‘het dorpje aan de Paardenbaai’ a haya e nomber 
Oranjestad danki na e relacion colonial di Aruba y Hulanda. 


Sinembargo prome cu e relacion colonial aki a cuminsa, ya 
Playa tabata existi. Data arkeologico ta comproba rastronan 
indigena den Playa prome cu e epoca colonial na Aruba. Den 
curason di Playa, na sitionan manera Fort Zoutman, Plaza 
Daniel Leo y e area di e stacion di Arubus, a haya artfeac- 
tonan di e periodo ceramico cu ta 900 pa 1500 aña despues 
di Cristo. Tin indicacion cu Playa tabata e di seis pueblo di 
Indjan na Aruba, prome cu e yegada di e Spañonan. E nomber 
Playa tabata comun den comunicacion di pueblo indigena y 
tambe di e comerciantenan di Tera Firme. Asina nos ta haya 
mapa di Aruba di aña 1794 cu ta menciona Puerto Caballos 
cu ta locual e Hulandesnan a yama despues Paardenbaai. E 
datonan aki ta mustra cu Playa su historia ta bay hopi aña 
mas atras cu Oranjestad. 
Informacion den archivonan na Aruba no por comproba cu 
exactitud ki dia Playa a haya su nomber oficial Oranjestad. 
Locual cu dato arkeologico si ta demostra nos ta cu Playa 
tin un historia cu ta data di hopi mas aña cu Oranjestad. 
Oro ta locual a duna Oranjestad balor den wowo di Hulanda, 
pero ta e historia di Playa ta locual mester biba den nos 
curason, ya cu asina nos ta haya sa mas di Aruba su prome 
habitantenan, comerciantenan y nos lasonan di semper cu 
Tera Firme. Ta e storianan di Playa ta locual ta e berdadero 
herencia cultural cu ta bal oro y cu ta bale la pena pa nos 
investiga, documenta, conmemora y sinti nos mes orguyoso 
di dj’e. 


Minister Maduro 


Nomber di Oranjestad probablemente a bin dos 
shen aña pasa pero su historia ta hopi mas bieu 

DEN ora nan di diasabra mainta a tuma nota di un boto 
sospechoso den direccion di Aruba. Inmediatamente a 
alerta miembro nan di Wardacosta y tambe Cuerpo Policial 
di Aruba. 


E boto a dirigi su mes den area di Fisherman's hut y a yega 
tera prome cu autoridad nan a presenta na e localidad. 
Autoridad a detene un persona local riba e boto y a ricibi 
informacion di testigo nan presente, cu un di dos persona a 
baha for di e boto, subi su auto y bandona e area. 


Inmediatamente a laga e cacho di polis inspecciona e boto, y 
e la detecta algo sospechoso a bordo. A dicidi di transporta 
e boto pa base di Wardacosta pa controla e boto rigurosa- 
mente. Durante di e control a bin topa cu diferente pakete cu 
un cantidad di marihuana, cocaina y municion di arma. 


A entrega tur substancia ilicito, municion y e persona na 
polis. 


E investigacion ta continua. 


Un hende deteni 


Autoridad na Aruba a intercepta boto cu droga 

DIAHUEBS atardi, Minister di Enseñansa y Deporte Endy 
Croes a acudi apertura di ‘Aruba CAREBACO Junior 2024 
Badminton Tournament’ na Centro Deportivo Playa. E aña 
aki, despues di ocho (8) aña, Aruba ta e pais anfitrion di 
CAREBACO Junior 2024 Badminton Tournament. 


E mandatario di Deporte a duna un discurso y desea e atle- 
tanan hopi exito durante e torneo internacional. Despues di 
esaki, Minister Endy Croes a service e prome ‘shuttle’ pa 
duna inicio na e apertura di ‘Aruba CAREBACO Junior 2024 
Badminton Tournament. 


Alrededor di 150 atleta di diferente pais a participa den 
e torneo di U11 te cu U19 entre otro, Jamaica, Barbados, 
Trinidad & Tobago, Surinam, Puerto Rico, Mexico, Guyana 
y Aruba. Aruba tabatin un total di 16 atleta masculino y 
femenino e aña aki. Desde aña 1972, e torneo a incia y tur 


aña ta tuma luga na un pais diferente. 


Finalmente, Minister Endy Croes ta felicita director Sr. Terence 
Sybesma y ful e team di Aruba Badminton Federation cu a 
organisa e torneo aki na Aruba. Cu disciplina, deseo, deter- 
minacion y dedicacion ta logra. 


Despues di 8 aña 


Aruba t’e pais anfitrion di torneo di 
badminton ‘Carebaco Junior 2024’ 

DESPUES di su bishita siman pasa na Aruba y na su regreso 
na Hulanda, Secretario di Estado nobo di Relacionnan di 
Reino y Digitalisacion, señor Zsolt Szabó a duna resumen di 
su biahe enfatisando cu e ta impresiona cu e entusiasmo di e 
Arubianonan. Secretario di Estado Szabó durante su bishita 
cortico, no solamente a enfoca riba reunionnan, sino tambe 
a bishita algun luga di interes. 


Entre otro, Secretario di Estado Szabó a menciona su bishita 
na e cunuco hidroponico 297 Farm, unda cu el a haya spli- 
cacion di cultivacion di lechuga. En bes di crece den tera, e 
lechuga ta crece den bakinan cu awa. Di e manera aki nan 
ta haci Aruba menos dependiente di cuminda for di exterior. 
Esaki, Secretario di Estado Szabó a menciona, ta un gran 
ehempel di autosuficiencia di e empresarionan aki. 


E Secretario di Estado a keda contento cu e recorido na 
San Nicolas tambe. El a remarca cu e ‘pueblo rond di e ex 
refineria’ ta mustra claramente con Aruba a desaroya di un 
economia enfoca riba petroleo pa turismo. “E reto aworaki 
ta pa amplia e economia y mi ta mira cu tin plannan pa esaki 
tambe”, Secretario di Estado Szabó a expresa. 


Durante su prome bishita na Aruba como Secretario di Estado 
pa Relacionnan den Reino, e tabatin bon conbersacionnan 
cu Gobernador di Aruba, Sr. Alfonso Boekhoudt, y cu Prome 
Minister Evelyn Wever-Croes y e otro ministernan di su 
Gabinete. Tambe el a combersa cu Presidente di Parlamento 
di Aruba Edgar Vrolijk, Staten, y e lidernan di fraccionnan. 
Durante su combersacionnan, Secretario di Estado Szabó a 
enfatisa kico ta su prioridadnan cu alabes ta cuadra cu e 
prioridadnan di Gabinete Wever-Croes cu ta: bon goberna- 
cion, maneho finansiero solido y autosuficiencia economico. 
Tambe a toca e tema di e oportunidadnan cu digitalisacion 


ta ofrece, por ehempel pa haci cuido medico mas accesibel. 


“Mi ta impresiona pa e entusiasmo di e Arubianonan. Mi 
ta spera mas cooperacion”, Secretario di Estado Szabó a 
expresa na final di su resumen cortico di su bishita na Aruba. 


Despues di su bishita siman pasa na Aruba 


Secretario di Estado Szabó a duna un resumen di su bishita 

DIARANSON ultimo durante Conferencia di Prensa di 
Gobierno di Aruba, Minister di Enseñansa y Deporte Endy 
Croes a indica cu e aña aki a introduci un ‘schakel’ klas na 
C.G. Abraham de Veer School na San Nicolas. 


Esaki ta pa ‘vang op’ e muchanan ya caba grandi cu nunca a 
haya hulandes, cu no por bay scol basico mas y mester bay 
sigui trayecto di mavo. Un total di 15 alumno a inscribi pa e 
proyecto aki. 


Despues di esaki, e alumnonan por ‘stroom door’ pa mavo. 
Esaki a acapara un cantidad di mucha cu no por a haya 
un cupo, paso no por domina Hulandes. “Esaki sigur ta un 
logro bunita. Nos ta percura pa tur mucha tin acceso na 
Enseñansa”, e mandatario di Deporte a conclui. 


P’e alumnonan cu no ta domina Hulandes 


A introduci un schakel klas na CG. Abraham 
de Veer School na San Nicolas 


SIMAN pasa, durante Conferencia di Prensa di 
Gobierno di Aruba, Minister di Enseñansa y Deporte 
Endy Croes a informa cu a extende e estudio na 
Scol Practico pa Ofishi (SPO) te cu aña 5. Minister 
Endy Croes a indica cu e alumnonan di SPO tabata 
termina nan estudio mucho hoben y no por a drenta 
mercado laboral di biaha. 


Pa e motibo aki, a traha duro durante 1 aña pa e aña 
escolar aki extende e estudio y asina crea oportun- 
idad pa e alumnonan di SPO prepara nan mes mas 
miho pa mercado laboral. 


Durante e conferencia di prensa, e mandatario di 
Enseñansa y Deporte a indica cu e aña aki tur alumno 
di SPO cu a termina aña 3, a inscribi pa continua nan 
estudio den aña 4. 
Minister Endy Croes a indica cu dia 3 di september 
proximo, e klasnan lo habri y ta hopi contento cu 
por a crea mas oportunidad den enseñansa pa nos 
hobennan. 


Finalmente, Minister Endy Croes ta gradici Ministerio 
di Deporte y e comision cu a traha duro pa introduci 


aña 4 y 5 pa nos hobennan di SPO. 


Minister Endy Croes 


Estudio na Scol Practico pa Ofishi a extende te cu aña cinco 

SIMAN pasa dialuna, e Delegacion Paralimpico 
Aruba y e atleta reconoci y stima pa henter e 
pueblo di Aruba, Elliot Loonstra, a bishita Prome 
Minister Evelyn Wever-Croes. Elliot Loonstra ta 
representa Aruba pa di dos biaha na e Weganan 
Paralimpico cu ta tuma luga na Paris y lo inicia 
dia 28 di augustus. 


Durante e encuentro ameno aki, e atleta Elliot 
Loonstra a regala Prome Minister un tshirt cu 
ta e uniform oficial cu Elliott y e delegacion lo 
uza na Paris durante e Weganan Paralimpico. 
Tambe Elliott a entrega Prome Minister varios 
pin pa comparti cu coleganan minister. E pinnan 
aki ta algo hopi importante durante e weganan. 
Atletanan ta intercambia hopi pin cu otro, 
formando asina un puente di amistad. 


Prome Minister na su turno, den nomber di 
Gobierno di Aruba, a entrega Elliott e bandera di 
Aruba cu el lo bay desfila cu ne na Paris. 


"Danki Elliott pa e bunita regalo. Mi ta desea 
Elliott tur clase di exito pa cu e competenci- 
anan. Aruba ta hopi orguyoso di bo. Danki pa tur 
locual bo ta haci pa e dushi baranca aki”, Prome 
Minister a expresa. 


Alteta Elliot Loonstra ta regala Prome Minister 
T-shirt y varios pin di Weganan Paralimpico 

RECETA DI DIA 


SARDINE PUTTANESCA SAUCE 


Aki nos ta comparti un receta di "Sardine Puttanesca Sauce", 
un dushi variacion di saus clasico Italiano "Puttanesca". E 
version aki ta incorpora sardin, cu ta añadi un sabor robusto 
y salo, complementando perfectamente e ingredientenan 
tradicional manera conoflok, oleifi y alcapara. E ta un saus 
ideal pa compaña pasta, facil di prepara y yena di sabor. 


Receta di Sardine Puttanesca Sauce 


Ingrediente 
2 cuchara di azeta di oleifi 
3 djente di conoflok, corda fini fini 
½ telep di chili flakes cora (opcional) 
4 fillet di anchovis den azeta, scori y corta 
1 bleki (400 gram) di tomati machica 
½ cup di oleifi preto, sin pipita y corta na mita 
2 cuchara di alcapara, hawa 


1 bleki (120 gram) di sardin den azeta, scori y hila 
Salo y pepper na gusto 
Peterselie corta fresco, pa decora 


Instruccion 
1. Prepara e base di e saus: Keinta e azeta di oleifi den un 
panchi grandi riba candela mediano. Agrega e conoflok y e 
chili flakes cora y stir fry nan te ora cu e conoflok ta bruin y 
fragante pa aproximadamente 1 minuut. 


2. Agrega e anchovies: Añadi e filetnan di anchovis y cushina, 
mescl'e te ora cu e disolve den e azeta. 


3. Agrega e tomati: Basha e tomati machica den e panchi y 
mescla bon. Cushina riba candela abao durante 10 minuut, 
permitiendo p'e sabornan mescla. 


4. Añadi e oleifi y alcapara: Agrega e oleifinan y e alcapara 
n'e saus y cushina pa otro 5 minuut. 


5. Agrega e sardin: Finalmente, añadi e sardin hila y mescla 
suavemente pa nan integra bon den e saus. Cushina pa 2-3 
minuut mas. 


6. Ahusta e sabor: Purba y ahusta e sason cu salo y pepper 
segun bo preferencia. 


7. Sirbi: Sirbi e saus cayente riba bo pasta faborito y decora 
cu peterselie fresco corta. 


Cla! Awo bo por disfruta di un sabroso pasta cu "Sardine 
Puttanesca Sauce." 

Fortaleza pa Famia 


Sinceramente, Pastoor Marcel Balootje 


Dios ta yama nos na decencia, respet y santidad 


Entre esunnan cu ta Creyente y ta sirbi Dios y esunnan 
cu no conoce Dios, esunnan cu no tin Cristo Hesus den 
nan curason, mester nota un diferencia: Den bistimento, 
palabra y conducta y esaki no ta husgamento di ningun 
hende pero e palabra di Dios ta bisa asina y e ta para 
skirbi: 


Pasobra esaki ta boluntad di Dios, boso santificacion, pa 
boso abstene boso di inmoralidad sexual. 


Pa cada un di boso sa con tene su mes curpa, den santi- 
ficacion y honor, no cu pasion di deseo carnal manera e 
paganonan cu no conoce Dios. 


Y cu ningun hende no trangresa ni defrauda su ruman den 
nada, pasobra Señor ta e vengado den tur e cosnan aki. 


Mescos cu nos a bisa boso caba y a spierta boso. Pasobra 
Dios no a yama nos pa ta impuro, ma pa biba un bida 
santo. 


P’esey esun cu kier rechasa esaki, no ta hende e ta 
rechasa, sino e Dios cu ta duna su Spirito Santo na boso. 
( 1 Thesalonisensenan 4:3-7). 


Como yiu obedecido, no conforma boso cu pasion cu boso 
tabatin antes,den boso ignorancia. 
Ma mescos cu esun Santo cu a yama boso, boso mes 
tambe sea santo den boso conducta. Pasobra ta para 
skirbi: “Boso lo ta santo, pasobra Ami ta santo.” (1 Pedro 
1:14-16). 


“Solamente manera Señor a determina pa cada un, manera 
Señor a yama cada un laga e cana di e manera aki.Y asina 
mi ta ordena den tur iglesia.” (1 Corintionan 7:17) 


No laga ningun palabra dañino sali for di boso boca, sino 
solamente palabra cu ta bon pa edificacion, conforme 
e necesidad di e momento, pa esaki por duna gracia na 
esunnan cu ta tende. Y no haci Spirito Santo di Dios tristo, 
pa medio di kende boso a wordo seya pa e dia di reden- 
cion. (Efesionan 4:29-30). 


Ma no laga inmoralidad of cualkier sorto di impuresa 
of golosidad ni wordo menciona mes memey di boso, 
manera ta pa santonan. Ni sushedad, ni papiamento di 
co’i loco, ni chansa bulgar, cu no ta pas. ma mas bien 


duna gradicimento. Pasobra esaki boso sa cu siguridad, 
cu ningun fornicado, persona impuro of hende cudicioso, 
cu ta adora dios falso, no tin herencia den e reino di Cristo 
y Dios. (Efesionan 5:3-5). 


Bin, yiunan, scucha mi, lo mi siña boso e temor di Señor: 
Ta ken ta e hende cu ta desea bida, y ta stima bida largo 
pa e por mira bondad? 
Warda bo lenga di maldad y bo lipnan di papia engaño. 
Aparta bo mes for di maldad y haci bon, busca paz y 
sigui’e. (Salmo 34:11-14). 


No gaña boso mes: No ta posibel pa hende cu ta den Cristo 
Hesus ta comporta nan mes manera hende cu no conoce 
Dios, ni tampoco tin temor di Dios, cu ta uni nan mes den 
cualkier yugo desigual enbes di huy for di pica, esey no ta 
boluntad di Dios. (2 Corintionan 6:14-18). 


Un Yiu di Dios no por ta esun cu ta invita hende bay bek den 
nan pasado di buracheria, paranda, impuresa, pasobra e 
ora ey enbes di ta un discipulo di Cristo e ta un piedra di 
trompica, cual ta hiba hende bek for di locual Dios a saca 
nan. (Lucas 6:43-45) 


Kita for di bo un boca engañoso,y tene e lipnan perverso 
leu for di bo. (Poverbioan 4:24). 


Si un hende kier tin sano huicio den su bida, anto lesa 
Filipensenan 4:8, y aplica e palabra den bo bida, y asina 
bo ta liber di tur scuridad. 


Mester tin un diferencia entre esunnan cu ta den Cristo 
Hesus y esunnan cu ta biba pa mundo. 

DIA 26 di augustus, Iglesia Catolico ta honra San Sebastian 
de Aparicio, un ferviente y humilde sacerdote cu a laga un 
marca profundo den historia di spiritualidad y e servicio cris- 
tian. El a nace na 1502 den e pueblo chikito di San Sebastian, 
den e provincia di Avila, Spaña, Sebastian de Aparicio a biba 
un bida ehemplar marca pa fe, dedicacion y senciyes. 


Un inicio humilde y un bida di fe 
Fo'i hoben, Sebastian a mustra un profundo deseo pa sirbi 
Dios. A pesar di su origen humilde, su bida tabata marca pa 
un firme compromiso cu fe y husticia. Despues di e morto di 
su casa, el a dicidi laga su bida mundano y dedica comple- 
tamente n'e servicio di Dios. 


Un misionero di speransa y caridad 
Na 1531, Sebastian a uni n'e Orden di e Frailenan Menor 
(Franciscano), tumando e nomber di Sebastian. Su mision 
no tabata facil, pero su determinacion y fe inkebrantabel a 
permitie supera e adversidadnan. El a wordo manda Mexico, 


caminda el a dedica su bida na evangelisacion y cuido di 
esunnan cu mas tabatin mester. 


San Sebastian de Aparicio ta conoci pa su dedicacion 
n'e construccion di iglesia y monasterio, como tambe pa 
su compromiso cu educacion y e bienestar di e comuni- 
dadnan indigena. Su trabao no solamente a transforma bida 
di esunnan cu el a yuda, sino cu tambe a laga un legado 
duradero den e region. 


Un modelo di humildad y servicio 
San Sebastian de Aparicio ta wordo recorda pa su humildad 
y su dedicacion desinteresa. A lo largo di su bida, el a bida 
di manera pober y semper tabata pone e necesidadnan 
di e otronan prome cu esunnan di dje mes. Su ehempel di 
caridad y servicio desinteresa ta sigui inspira e cristiannan 
rond mundo. 


Su legado y canonisacion 
Sebastian de Aparicio a fayece dia 25 di augustus 1600. 
Su bida di santidad y su impacto den e comunidad cristian 
a hib'e na su beatificacion na 1790 y na su canonisacion 
na 1807. Awendia, su fiesta ta wordo celebra dia 26 di 
augustus, un dia caminda e fielnan ta reflexiona riba su bida 
y legado. 


San Sebastian de Aparicio ta un testimonio bibo di con un 
bida dedica na servicio y na fe por transforma mundo. Su 
ehempel di humildad, caridad y dedicacion, ta sigui ta un 
fuente di inspiracion y guia pa tur cristian. Ora celebra su 
festividad, e ta invita nos pa sigui su ehempel y biba un bida 
di servicio y amor pa otro. 


Santo di humildad y servicio 


Awe ta dia di San Sebastian de Aparicio 

Na nomber di: 
Su forever love: 
Odalayne "Oddy" Schwengle-Croes 


Su yiunan: 
Josette Schwengle y Sandra Correa Ospina 
Tahnee Schwengle 
Nathan-John schwengle 


Su curazon nan: 
Chanelle Odalayne y Clyde-John Maduro 
Izaac Sean y Damian John La Croes 
Jayden y Christopher Abma Correa 


Mescos su nieto/a nan: 
Jaydrick Odor, Nicole Robles, Abigail Kock, Aidan La Croes 


Su ruman nan: 
Filomena "Mena" Schwengle y famia 
Margarita "Greta" Schwengle y Famia 
†Ingrid Odor-Schwengle y famia 
Famia Schwengle na Hulanda 


Stima manera ruman: 
Amne Hamoud y famia 
Diana y Marlon Pieters y famia 
Juni y Ellen Pereira y famia 
Esther Ofringa y famia 


Su unico tanta stima: 
Hendrika "Dika" y Edwin Angela-Marin 


Su swa y cuña nan: 
Aiza Croes y famia 
Aldrich y Irene Croes y famia 
Randall y Ana-Maria Croes y Famia 
Roland Odor 


Su subrino/a nan mas stima: 
Christine, Krystle, Jarlath, 
Kevin, Johnathan, Celine, Sylvienne y demas subrino/a nan 


Su primo/a nan mas jega: 
Mariana Jimenez y famia, Andres Garcia y famia, Alex Aponte y 
famia, Vladimir de Cuba y Famia, Fidel de Cuba y Famia, Mirta, 
Linda y Mieka Rasmijn y famia, Mayra v/d Linden y famia, Famia 
Marin, Aurita Maduro y famia 


Ta invita pa e acto di condolencia dia 02 September 2024 di 7.00pm - 9.00pm na Aurora Funeral Home. 
Despedida lo tuma lugar dia 03 September 2024 di 1.00pm - 4.00pm na Aurora Funeral Home. 


Nos disculpa si por a lubida di pone algun famia, amigo/a of conocir. Despues di despedida nos NO ta ricibi bishita na cas. 


Cariñosamente jama “Viejo, Tati, Juany, Mr. Schwengle” 
*06/10/1955 – †23/08/2024 
Juan Gilbrtus Schwengle 


“No me llores, porque si lloras me apeno. Encambio si tu me cantas yo siempre vivo y nunca me muero” 


Stima manera mama: 
Magda Steenen y famia 
Daphne Arends y famia 


Stima manera tanta: 
Erla y Marcia y famia 


Su comadre y compadre nan stima: 
Sonaly Fernandez y famia 
Egbert Frigerio y famia 
Edi Diaz y famia 
Rudje Arends y famia 
Carlos Bulos y famia 
Paul Croes y famia 


Su amigo/a nan stima: 
Blanca y Jorge, Carlos Molina, Zelda y Godfried, Carmen y Bito, 
Mayon, Quetica y Brian, Armand, Harold y Yvone, Aurita, 
Cinthia, Marieta, Emily, Estrellita, Mientje, Eveline, Anchie, Elvia 
y Alex, Miriam, Desiree, Gloria, Benita, Minerva, Sharlene, 
BabyJoy y famia 


Su bon amigo/a nan di: 
Grupo Teatral Kibrahacha "GTK", DC Brothers, Colegio Gang y 
Djiespies 


Su ex-collega nan di: St. Dominicus College, Directie Onderwijs 
Aruba, Scol di Amor, Traimerdia, ECA NV y Mascaruba 


Demas famia, amigo/a nan y conocir nan: 
Schwengle, Croes, Marin, v/d Linden, Verhoeks, Odor , Aponte, 
Angela, Jimenez, Wever, Rasmijn, Tijsen, Acosta, Rosales, 
Maduro, Krozendijk, Valentijn, Boerman, Brokke, La Croes, 
Fernandez, Tromp, de Cuba, Hernandez, Correa Ospina, Garcia y 
Martinez 


Un danki ta bai di curason na: 
Dr. Joaquin v Trigt y staf 
Dr. Casper Lacle y staf 
Dr. Romeo Kock y staf 
Personal di Ambulance y polis cu a lucha te na fn 


Su ayudante nan di cas: 
Milena, Pedro, Julio y Surette 

Gradicimento 


Den nomber di Famia, nos kier a gradici tur esunnan 
cu di un manera of otro a duna nos sosten, consuelo 
y atencion durante e tempo dificil cu fayecimento y 


entiero di nos defunto stima 


Johanna Baptista Geerman – Angela 


Miho conoci como “Pepe, Tanta Hanna, Dudu, Nana” 


08-08-1935 + 14-08-2024 


Un danki n'e dokter y nursenan na HOH pa nan aten- 
cion. Lola Geerman pa su aporte durante enfermedad. 
Sheila Angela cu a cuid'e y semper ta pendiente di 
djie. Carmen Dania cu a semper pa verzorg e. Nico 
cu a biba cerca dje p'e ultimo lunanan di bida. Na 
Randall Croes cu a canta na entiero como regalo na 
nos ser stima. Na tur famia, sobrino(a) cu a stim'e 
y di un manera of otro tabata dun'e atencion. Na tur 
esunnan cu a manda palabra di condolencia y forsa via 
yamada, mensahe, krans, flor y presencia durante e 
momento dificil aki. 


Alabes ta invita pa un Santo Sacrificio di Misa di- 
aranson 28 di augustus 2024 pa 7or di anochi na Misa 
Inmaculada Concepcion na Sta Cruz. 


Ki alegria, ora nan a bisa mi: 


"Ban cas di Señor!" 


Y awor, ata mi aki para na bo porta Señor. 


Salmo 122 


Cu dolor na nos curason, pero conforme 


cu boluntad di Dios, nos ta participa fayec- 


imento di nos ser stima: 


Vicente Q. Ras 


Cariñosamente yama “Querino” 


*19-07-1946 - †22-08-2024 


Acto di entiero lo wordo anuncia despues 


Lagrima y flor por seca, su recuer- 


donan y tur loke el a haci y significa pa 
nos, lo keda graba pa semper den nos 


mente y curason. 


“Cerca Dios mi alma ta na paz, ta di 


dj’E mi salbacion ta bin” 


Salmo 62:1 


Nos ta anuncia fayecimento di: 


Mildred de Cuba 


Mihor conoci como:”Mimi” 
*15-03-1941 - †22-08-2024 


Acto di entiero lo wordo anuncia 


despues. 


Habri e portanan santo pa mi, mi kier drenta y alaba 
Señor. Ata e porta di Señor akí, tur e fielnan ta pasa 
den dje. Mi ta alaba bo pasobra El a scucha mi, paso- 


bra El a manda mi salbacion. 


Salmo 118: 19-20-21 



Nos ta anuncia fayecimento di: 


Sra. Annie Kelly 


Miho\r conoci como:”Nani” 
*20-11-1937 – †22-08-2024 


Na Nomber di: 


Su Tata den Feliz Memoria: † Pieter J. Kelly 
Su Mama den Feliz Memoria: † Anna Maria Kelly – 
Croes 


Su Rumannan: 
† Toni y Diana Hernandis – Ras, Keta y † Dudu Adon- 
is – Hernandis, Irma y † Roman Kock – Kelly, Elsa y 
† Mario Dania – Kelly, Lucia y Elio Maduro – Kelly, 
Michael y † Silvia Kelly – Croes, Rufo Kelly 


Su Sobrino y Sobrinanan: 
Roseline y † Richard Fingal – Kock, Ricky y Mer- 
cedes Kock – Maduro, Lyanne Maduro, Lisette y Ernst 
Mohamed-Adones y famia, Gina Adonis y famia, 
Edmond Adonis, Giovanny Dijkhof y famia 


Sobre Sobrino y Sobrinanan 
Tamara Fingal 
Shadira Fingal 
Igmar Kock 
Omar Kock y famia 


Tanta y Omonan, 
Primo y Primanan 


Aydante Stima: Anna, Luci, Tina y Angie 
Su Docter Stima: Dr. Aruna Singh 


Ta invita demas famia, bisiña, amigo(a) y conoci pa 
asisti na e acto di entiero cual lo tuma luga diaranson 
28 di August di 2:00 pa 4:00 di atardi na Royal Funeral 
Home. Despues lo sali pa Santana di Misa di Paradera. 


Nos disculpa si den nos tristesa nos por a lubida algun 
famia of conocir. 
Nos ta lamenta cu nos no lo ricibi bishita di condolen- 
cia na cas despues di entiero di nos defunto stima. 


"Dios ta amor... y amor ta Dios, 


maske mi no ta na e mundo aki, tur dia lo mi ta 


banda 


di boso curason, mi por stens di loke Señor ta 


haci" 


Salmo 33 


Cu dolor na nos curason, nos ta participa fayeci- 


mento di nos ser stima: 


Sra. Vda. Crescentia Anjie-Tromp 


*15-06-1928 - †22-08-2024 


Acto di entiero lo wordo anuncia despues 

Dios ta nos refugio, E ta nos fortalesa, 


El a resulta un yudador den mester. 


Salmo 46:1 


Cu inmenso tristesa pero conforme cu 


boluntad di Dios, 


Nos ta participa fayecimento di nos ser 


stima: 


Benjamin Eulogio Lampe 
*20-09-1933 – †22-08-2024 


Cariñosamente yama: Ben, Omo Bega of 
Uncle Ben 
Vdo. di Felecita “Cita” Lampe-Tromp 


Na nomber di su rumannan: 
-Rufino y Olivia Lampe-Thijm y yiunan 
-Sra. Vda. Olga Koetsier-Lampe 


Su cuñanan: 
-Sra. Vda. Juanita Lampe-Trimon y yiunan 
-Sra. Vda. Albertha Lampe-Philip y yiunan 
-Sra. Vda. Aizy Lampe-Felix y yiunan 
-Sra. Vda. Jacinta Maduro-Tromp y yi- 
unan 


Subrino y subrinanan, primo y primanan y 
demas famianan: 


Lampe – Tromp – Kock – Trimon – An- 
tonette – Bilderbeek – Koopman – Pe- 
terson – Visser – Philip – Felix – Thijm 
– Koetsier – Koolman – Werleman – Geer- 
man – van Loon – Timmer – Oduber 
– Wever – Granadillo – Woisky – Veser – 
Schindler – de Veen – Wong-Fat – Kabir – 
Bermudez – Pellikaan – Jacobs – Aleman 
– Arias – Raviné – Maduro – Fortin. 
Famianan na Colombia, Merca, Hulanda, 
Portugal y Suiza 


Bon bisiña: Wim Diaz y famia 


Despensa nos si den nos tristesa nos por a 
lubida algun familiar of conocir. 


Ta invita tur famia, amigo, bisiña y cono- 
cirnan pa asisti na e acto di despedida 
cual lo tuma lugar diamars, 27 di augustus 
2024, na Pray Funeral Home na San Nico- 
las di 9or pa 11or di mainta. 
Acto di cremacion lo tuma luga den seno 
familiar. 


Nos ta lamenta cu despues di e acto di 
despedida nos no por ricibi bishita di con- 
dolencia na cas. 


Enbes di Flor of Krans lo tin un box dis- 
ponibel pa donacion pa Huize Maristella. 


Jesus a bise: ”Ami ta e resureccion y e bida, esun cu 
kere den Mi lo biba, maske e muri, y tur esunnan cu ta 


biba y ta kere den Mi lo no muri nunca, Bo ta kere? 


Juan 11:25- 26 


Cu hopi dolor na nos curason pero conforme cu 


boluntad di Dios nos ta anuncia fayecimento inespera 
di nos casa, tata, opachi/awelito, ruman, tio, primo y 


amigo stima: 


Pedro H. Croes 


Mihor conoci como “Tico” of “Pachi” 


Casa: Rita Croes-Plaza 
Yiunan: Zuzette Croes 
Zahaira Croes & Rapha Pantophlet 


Nieto-/Nietanan: Ameer Lioe-A-Tjam; Amaury Lioe- 
A-Tjam; Evander Nedd; Brady Pantophlet; Brianna 
Pantophlet 


Rumannan: Sra.Vda. Rosa Evelina Holman- Croes; 
Sra. Clara Aurora (Aura) van Ommeren- Croes y Reu- 
ben (Boy) van Ommeren; Juffr. Glora Maria Croes; 
Sra Ida Philomena Croes 


Manera Ruman: Julia Calero 


Sua-/Cuñanan: Zonaida, Juan Rebelledo- Plaza y 
famia na Argentina; Jolanda Plaza y famia na Colom- 
bia; Fernando, Rosa Plaza- Navas y famia na Colom- 
bia; Carmen Garcia y famia na Colombia; Marlene 
Garcia y famia 


Sobrino-/sobrinanan: Jorge , Esther Jaquin y famia; 
Anna Maria Holman y famia; Ryan, Charlaine Alexan- 
der y famia; Darren van Ommeren y Amber Benitez y 
famia; Clarice Holman y famia; Kevin van Ommeren 
y Janira Kock y famia 


Su Primo-/Primanan: Croes, Thcong, Wever, Lacle, 
López,Flemming (Aruba & Corsou), Koolman, Sam- 
son 


Ex -Coleganan: Aruba Caribbean Hotel & Casino, 
Crystal Casino, Maggy’s y otronan. 
Su bon bisiñanan: Balza, Cruz, Orozco- 
Sarmiento,Gastelbondo, Mejia, Diaz y Wilford 
Su Ihanan: na Aruba y Colombia 
Su comer-/compernan: na Aruba y Colombia 
Amiga stima na Orlando, FL.: Ramona Brunk 
Amigo-/Amiganan: Walter “Cholin” Croes, 
Daisy Cugia y famia, Aljadis Calero y famia 
Carmen, Manuel y famia, Juana Koolman y famia 


Demas famia: Croes, Plaza, Garcia, Henriquez, 
Bisslik, Lioe-A-Tjam, Nedd, Pantophlet, Nava, 
Zschuschen, Gomez, Holman, van Ommeren, Alex- 
ander, Huntington, Bremo, Blom, Solognier, Jacobs, 
Inecia, Mozo-Diaz, Fingal, Tromp, Tevreden y Loaiza. 


Nos ta invita tur amigo, bisiña y conocirnan pa asisti 
na acto di entiero cual lo tuma lugar diahuebs 29 
di augustus 2024,di 2or pa 4or di atardi na Misa La 
Birgen di Fatima na Dakota despues pa Santana di 
Sabana Basora. 


Oportunidad pa condolencia lo ta dianrason, 28 di 
augustus, 2024, di 7or pa 9or di anochi na Aurora 
Funeral Home. 


Nos disculpa si den nos tristesa nos por a lubida di 
menciona algun famia. 


Nos ta lamenta cu despues di entiero nos no ta ricibi 
bishita di condolencia na cas. 


“ Laga tur locual cu ta sperami ta bunita, 


Laga tur locual cu mi encontra na caminda 


ta bunita 


Laga tur Locual cu ta rondonami ta bunita 
Laga tur locual mi ta laga tras keda bunita 
Y laga esakinan termina den tur buniteza”. 


Cado Wever 


Cu inmenso dolor na nos curason, pero con- 
forme cu Dios su boluntad, nos ta participa 


fayecimento di: 


Miguel Arcangel Figaroa 


na edad di 80 aña 


*29 September 1943 – †23 Augustus 2024) 


Na nomber di su: 


Esposa: Syra Figaroa-Gomes 


Su Rumannan: 
† Augustino Figaroa y † Genovita Figaroa- 
Kelly 
Maria Thiel- Figaroa y † Clemente Thiel 
Nicasio Figaroa y Margaritha Figaroa-Kelly 
† Francisca Wolff Figaroa- y Benjamin Wolff 
Reina Figaroa 


Sobrino y sobrinanan: 
Axcel y Sharissa Figaroa y yiunan, Erwin y 
Judith Figaroa y yiunan, Robert y Maritsa Fi- 
garoa y yiunan, Ronald y Miangela Figaroa y 
yiunan, Onasito y Angeline Thiel, Miriam y 
Robert Figaroa y yiu, Kathleen y Wilfred de 
Cuba y yiunan, Alexander Figaroa y Isihayro 
Roza, Vincent Figaroa y Siegfrida Rietwijk 
y yiunan, Omar Arends y yiu, Omaira y Luis 
Saban Pereira y yiunan 


Manera Sobrina mas jega: Rina Angela 


Swa y cuñanan, 
† Inario Gomes y famia, † Antonio Gomes 
y famia, † Maria Gomes y famia, † Maximo 
Gomes y famia, † Egberto Gomes y famia 


Demas famianan: Figaroa,Gomes, 
Kelly,Thiel, Wolff, Semeleer, Dijkhoff, Geer- 
man, Angela, Rasmijn, Koolman,Dirksz, 
Maduro, Werleman, Schwengle, Ras, Danje, 
Donati, de Cuba, Luminiër, Peña, Marin, 
Wever, Vrolijk I demas famia na Aruba I 
Hulanda. 


Bisiñanan: Bermudez, Bergrok, de Cuba, Ro- 
sario, Franken, Esther y Rene, Lucia y Nilo 


Acto di Entiero cual lo tuma luga: Dialuna, 
26 augustus 2024 di 9:00 AM pa 11:00 AM 
na Misa Santa Ana na Noord y despues lo bai 
pa santana Catolico na Noord 


Despues di entiero lamentablemente no ta 
ricibi bishita di condolencia na cas. 


